ועדת העבודה והרווחה, כנסת 25, פרוטוקול מספר 53, 2023-06-04 00:00

ישראל אייכלר: בוקר טוב לכל האורחים, בראשם חברי הכנסת שהגיעו מרחוק ומקרוב לדיון החשוב שאנחנו פותחים בו היום

ישראל אייכלר:  אנחנו רוצים להגיע בעזרת ה' בתוך הזמן הקצר האפשרי למצב שבו לא יהיה אחד מנכי צה"ל מכל הסוגים, מכל הנכויות, מכל הכאבים, שלא תהיה לו חליפה תפורה, שהוא ירגיש שמשרד הביטחון והצבא והממשלה והמדינה נותנים לו את הגיבוי המלא, המקסימום האפשרי, כדי שהוא יוכל לתפקד ולהגיע למקסימום שהוא יוכל להגיע

ישראל אייכלר:      בראשית דבריי אני רוצה להודות למנכ"ל משרד הביטחון, אלוף במיל' אייל זמיר, שהגיע להשתתף בדיון הפותח להצעת חוק הנכים

ישראל אייכלר:  בואו של המנכ"ל, שהוא בעצמו אלוף במיל' בעצם הוא בא בשם שר הביטחון

ישראל אייכלר:  שר הביטחון רצה להגיע אבל היות והוא עסוק בדברים עכשוויים, של תרגיל, של דברים שפורסמו, ולכן אייל זמיר הוא בא כוחו של שר הביטחון

ישראל אייכלר:  בשבילנו עכשיו בדיון הזה הוא שר הביטחון או יד ימינו, זרועו הארוכה של שר הביטחון שהגיע להשתתף בדיון, הוא יביא את דבר שר הביטחון

ישראל אייכלר:  ההחלטות האלו הן החלטות של שר הביטחון ומשרד הביטחון, של ממשלת ישראל ומדינת ישראל

ישראל אייכלר:      במושב החורף שחלף הצלחנו להעביר את הסעיף של הביטוח הסיעודי לנכי צה"ל, שאומנם הוא לא כסף גדול, אבל הוא סמל גדול שהיטיבו עם כלל נכי צה"ל ונפגעי פעולות האיבה בלי שום הבדל בין כל הנכים

ישראל אייכלר:  אני מתפלל לקדוש ברוך הוא שישלח רפואה שלמה לכולם, וגם שיצליח דרכנו שאנחנו נוכל לעמוד במשימה לטובת אלו שנתנו את חייהם למדינה, וגם הם כלולים בביטוח, בהשתתפות הגבוהה ביותר של המדינה בפרמיה, מאז ערב פסח

ישראל אייכלר:  אני גאה לציין שהכנסת, הישיבה הראשונה של מושב החורף הייתה הוועדה הזאת, שהשלימה את המהלך כולו, אופוזיציה וקואליציה כאחד התאחדו להיטיב עם נכי צה"ל

ישראל אייכלר:  אני מקווה שגם עכשיו לא תהיה פה קואליציה ואופוזיציה כי כולנו פה בראש אחד

ישראל אייכלר:      עכשיו אנחנו רוצים להמשיך בהליך חקיקת הצעת החוק במטרה להיטיב עם כלל הנכים ובעיקר עם הלומי הקרב, ואני מוכרח לציין שבמהלך הזמן נפגשנו מספר פעמים עם הגורמים ממשרד הביטחון וכולם הסכימו פה אחד שהפרקים הבאים בחוק, לא הפרק הנוכחי בלבד, יביאו בעזרת ה' בשורה גם להלומי הקרב כמו לשאר נכי צה"ל

ישראל אייכלר:       מנכ"ל משרד הביטחון, ביקשתי ממנו לפרט בהרחבה ולא להחסיר שום פרט, את שלל הדברים שכבר נכנסו לתוקף בעזרה לנכי צה"ל והלומי הקרב

ישראל אייכלר:  בין היתר, אני ביקשתי והוא יביא, בעזרת ה' גם מועד פרסום פרקים שאנחנו מחכים להם בטיפול הלומי הקרב

ישראל אייכלר:  פרקים שבימים אלו ממש עוברים ליטושים אחרונים בהתחשב בהערות שנשמעו מפי הלומי הקרב בשולחנות העגולים שהתקיימו ביוזמת משרד הביטחון וגם שהועלו בדיונים האלו פה, ויפורסמו בקרוב להערות הציבור לקראת הבאתם לוועדה

ישראל אייכלר:      אנחנו מבקשים להביא עוד במושב הנוכחי את ההטבות בפרק הדיור שיידון כאן יחד עם פרק הרכב

ישראל אייכלר:  נתחיל לדון מיד לאחר פרסום מסקנות והמלצות ועדת שרשבסקי

ישראל אייכלר:  מי שירצה לדעת, ישמע תכף בדיון מה הוועדות האלו? אנחנו רוצים שהם ישלימו את עבודתם באופן מיידי

ישראל אייכלר:      בנוסף, אני מברך את משרד הביטחון שבנכונותם שלושה דברים מרכזיים, ועדה שתאשר הכרה אוטומטית במחלות נלוות להעלאת אחוזי הנכות, מה שאתם יודעים יותר טוב מאתנו

ישראל אייכלר:  דבר שני, ליווי אישי שיקבל כל נכה על ידי גורמי מקצוע בתהליך הדיור ובעיקר לפוסט טראומטיים אבל לא רק, לכל אלו שסובלים בגוף ובנפש

ישראל אייכלר:  וכן הקמת מחלקה ייעודית לטיפול באוכלוסיות מיוחדות שלא יצטרך אדם ללכת חפש איפה מטפלים לך פה תלך לשם, זה לא יהיה באופן שקורה בבירוקרטיה הישראלית בדרך כלל, אלא יהיה טיפול מיוחד לאוכלוסיות המיוחדות, ואני מקווה שזה יהיה בכל מחוז

ישראל אייכלר:       מיד אתן למנכ"ל לפרט את כל הפרטים, אבל לפני שאתן למנכ"ל משרד הביטחון את רשות הדיבור, אני מבקש מכל הנוכחים לכבד את המעמד, בשבילי זה מעמד קדוש

ישראל אייכלר:  אני מבין את דרישות המשתתפים, אני יודע את חילוקי הדעות הרי כולנו יהודים, יהודים בלי חילוקי דעות לא הולך, אבל אני מוכן שתדברו אליי, אל חברי הכנסת, אנחנו הנבחרים שלכם, אנחנו חייבים לכם, אלינו אתם יכולים לבוא ולזעוק

ישראל אייכלר:  אבל אני לא מוכן שיהיו האשמות הדדיות ביניכם

ישראל אייכלר:  כל אחד מדבר אליי ולנבחרי הציבור, ולא נאפשר מצב שמישהו מהמשתתפים יאשים או יטיח דברים בפני אחד המשתתפים האחרים שאינו נבחר ציבור

ישראל אייכלר:  מי שלא נבחר ציבור לא חייב ביקורת לאף אחד

ישראל אייכלר:  אנחנו כנבחרי ציבור חייבים לקבל ביקורת

ישראל אייכלר:       אני מבקש גם מכל המשתתפים גם אם מישהו פונה אליכם, אל תתייחסו, אל תשיבו אל תשיבו אלא כשתקבלו רשות דיבור

ישראל אייכלר:  אני יודע שקשה מאוד לשמוע דברים שלא נעים לשמוע, אני בכנסת גם משמש גם כסגן יושב ראש כנסת, לפעמים אני ממש מתפוצץ מלשמוע דברים, אבל אני יודע שאני חייב לשמוע

ישראל אייכלר:  אז גם אם אתם שומעים דברים שלא נעים לכם, תתאפקו, תרשמו לכם, ותגיבו אחר כך

ישראל אייכלר:       אני מבקש שתביאו בחשבון כי ישנם עשרות משתתפים, ואני מבקש לתת לכל אחד שיוכל להתבטא, ולכן אני מבקש לשמור על הזמן

ישראל אייכלר:  תתמצתו את הדברים שלכם במשפטים ברורים, ותאמרו את הדברים החשובים ביותר בעיניכם

ישראל אייכלר:       אחרי ההקדמה הארוכה הזאת, אני רוצה לכבד את אדוני מנכ"ל משרד הביטחון אייל זמיר, קח את הזמן שלך, אני רוצה שתפרט את הכל, ואני מבקש לאפשר לו לדבר עד שהוא יסיים, כי כמה שדיברתי איתו ואני מבין, יש לו המון בשורות לכולם, אז אם לא תפריעו לו כל אחד ישמע את מה שהוא רוצה עד הסוף, כמה זמן שהוא צריך

ישראל אייכלר:  תודה רבה

אייל זמיר: שלום לכולם ובוקר טוב

אייל זמיר:  קודם כל כמובן אני רוצה להביע צער עמוק על נפילתם של שלושה לוחמי צה"ל בפיגוע קשה בגבול מצריים, לוחמת ושני לוחמים ולשלוח את תנחומיי האישיים, תנחומיי כל מערכת הביטחון למשפחות שלהם, וכמובן שהאירוע הקשה כבר התחיל להיות מתוחקר, ויתוחקר, אני בטוח בצורה מעמיקה, ואנחנו , ביחד עם צה"ל, נפיק את כל הלקחים הנדרשים

אייל זמיר:      אני שמח להיות פה הבוקר, בעיניי זה אירוע מאוד משמעותי וחשוב

אייל זמיר:  אני מנכ"ל משרד הביטחון מזה ארבעה חודשים

אייל זמיר:  כשנכנסתי למדתי לעומק ויש פה המון המון פרטים, את רפורמת נפש אחת

אייל זמיר:  זה אחד התהליכים הכי חשובים שאני מנהל אותם

אייל זמיר:       אני רוצה להודות קודם כל לך יושב ראש ועדת העבודה והרווחה, חבר הכנסת ישראל אייכלר

אייל זמיר:  חברי הכנסת שנמצאים פה, אני ממש מודה לכם שהגעתם

אייל זמיר:  אני הייתי כבר בכמה ועדות כנסת בעבר, אני רואה פה באמת נוכחות מרשימה, ובעיני זה רק מעיד על החשיבות הרבה של כולנו, החשיבות הציבורית לנושא הזה

אייל זמיר:  יושב ראש ארגון נכי צה"ל, עידן קליינמן וכל מי שנמצא פה ביחד איתך, הסמנכ"לית וראש אגף השיקום, לימור, אני בטוח שכולכם מכירים אותה

אייל זמיר:  נכי צה"ל שנמצאים פה, אני שמח שכולכם הגעתם לפה, אחת המטרות שלנו זה לשמוע אותכם, אני רוצה לשמוע אתכם ומה שיש לכם להגיד מעבר לכל המקומות האחרים שבהם אנחנו שמענו אתכם ונציגי הציבור שנמצאים פה אתם מאוד חשובים פה

אייל זמיר:  אני מודה לכולם שנמצאים פה

אייל זמיר:       אנחנו מגיעים לפה עם אוזן קשבת

אייל זמיר:  אני מתכוון לזכור את כל מה שאנחנו עשינו וכל מה שאנחנו הולכים לעשות

אייל זמיר:  אנחנו באנו להציג פה עשייה מאוד משמעותית, אבל אני אומר לכם, עשייה מאוד משמעותית עדיין לפנינו, נעשו פה דברים, אבל יש עוד הרבה מה לעשות בתחום הזה, ומבחינתי אין שום דבר מוחלט, אין שום דבר שהוא אפוי עד הסוף, אפשר עוד להשפיע, אפשר לשנות, אני אשמח לשמוע אתכם

אייל זמיר:  זאת ההנחיה של שר הביטחון, זאת הרוח, וזאת גם ההנחיה שלי לאנשי משרד הביטחון ואנחנו כמובן עובדים פה בשיתוף פעולה מלא עם ארגון נכי צה"ל, ואני חושב שזה גם כן דבר שהוא מאוד משמעותי

אייל זמיר:      המהלך שאנחנו מדברים עליו זה מהלך החקיקה שאנחנו מניעים אותו, ואני רוצה להאיץ אותו עד כמה שניתן

אייל זמיר:  אני רוצה רגע להסביר לכם שבכל רגע שאנחנו מתעכבים, מי שנפגע בזה הם נכי צה"ל, ולכן אני רוצה להאיץ את זה עד כמה שניתן

אייל זמיר:  וכמובן אני דיברתי על זה עם יושב ראש הוועדה חבר הכנסת אייכלר, על החשיבות הרבה, ואני יודע שהוועדה נרתמת לנושא הזה

אייל זמיר:  אני רוצה קודם כל להדגיש, זו חובה מוסרית של כולם, זו חובה מוסרית וערכית קודם כל לכם, אני אומר את זה לנכי צה"ל, וזאת משימת על שלנו

אייל זמיר:       אתם יודעים שמשרד הביטחון זה למעלה מ-24 אגפים, זה משרד ענק

אייל זמיר:  מבחינתי כמנכ"ל, אגף השיקום, אגף משפחות שכולות, שני אגפים הם בסדר עדיפות הכי גבוה

אייל זמיר:  זה אירוע חברתי, לאומי, ככה אני רואה את הדבר הזה

אייל זמיר:  אני רואה בדבר הזה שליחות וחובה מוסרית וערכית ואנחנו צריכים לתת את מה שצריך לתת לכם ואת מה שכמובן אפשר לתת, ולכן החקיקה הזאת היא חקיקה מאוד משמעותית, היא מחייבת, כדי שנוכל לתת את הדברים, אנחנו חייבים לתת את החוקים האלו, וככל, אני מדגיש את זה פה כבר בתחילת דבריי, כי זה מה שמטריד אותי, ככל שהחקיקה תתעכב לא יהיה עיגון הטבות, אנחנו חייבים לעגן את ההטבות האלו בסופו של דבר בחקיקה, ואני מצפה שכולם ירתמו ויעזרו לנו בדבר הזה

אייל זמיר:       החקיקה הזאת היא קריטית לנכים, היא תבטיח ותעגן את הזכויות שלכם, של נכי צה"ל, בדגש על נפגעי הנפש, ואני אדבר פה בהרחבה על נפגעי הנפש, פוסט טראומטיים, הלומי קרב, PTSD

אייל זמיר:  אני אומר לכם, גם אם יש מחלוקות, מחלוקות אני בטוח שיעלו פה, באמת הכוונות שלנו הן כוונות טהורות כדי לקדם את הנושא הזה, ואנחנו רוצים לפעול פה בשת"פ אפקטיבי ולקדם את הנושא הזה

אייל זמיר:       אני רוצה כבר בפתיחת דבריי, ואמרתי, אני משקיע בזה הרבה זמן כולל בשבוע שעבר בביקור באגף השיקום בראשותה של לימור להודות לכל עובדי האגף, אני חושב שעושים פה עבודה באמת חיונית למען הנכים

אייל זמיר:  צריך להגיד שבשנתיים האחרונות, עוד לפני שאני הגעתי למשרד, עוד לפניי, האגף השתנה, השתפר בצורה דרמטית, תוך מיקוד בעשייה לנפגעי הנפש, ובלי להזניח את כל שאר הנכים

אייל זמיר:  אנחנו מדברים פה על קבוצה גדולה עם שונות מאוד משמעותית, ואנחנו בסופו של דבר צריכים לראות שאנחנו מתייחסים לכל אחד ואחת ותופרים לכל אחד את החליפה הייעודית שלו

אייל זמיר:      אני כן רוצה רגע להדגיש לגבי תהליך החקיקה, זה שההטבות שניתנות, הייתה עליהן ביקורת קשה מאוד של מבקר המדינה ושל היועצת לממשלה ולכן אנחנו, כפי שאמרתי בתחילת דבריי, חייבים לעגן את ההטבות הללו בחקיקה

אייל זמיר:  המהלך של, אני לא יודע אם איציק נמצא פה, איציק סעידיאן במקרה נמצא פה?     

ישראל אייכלר: הוא היה בדיון הקודם

אייל זמיר: (הצגת מצגת)     אז יצא באמת לפני שנתיים בעקבות האירוע הטראגי והמצער של איציק סעידיאן, רפורמת נפש אחת

אייל זמיר:  צריך להגיד זה אולי מהלך גדול, היסטורי, שאנחנו עושים אותו ביחד מאז מלחמת יום הכיפורים

אייל זמיר:  אנחנו השנה מציינים 50 שנים למלחמה הזאת, והיום אנחנו נבקש להציג לכם את הדברים

אייל זמיר:       אני רוצה להתחיל במספרים, אתם תוכלו לעקוב אחרי הדברים שלי גם על המצגת או המצגות שנמצאות פה כדי באמת להבין את גודל האירוע וגודל האתגר שאיתו אנחנו מתמודדים

אייל זמיר:  אבל בסך הכל אתם יכולים לראות אנחנו מדברים על 116,000 נכי צה"ל ומערכת הביטחון שכמעט חצי מהם, 60,000 מעל 20% נכות, הם מטופלים באגף השיקום, זאת אומרת הם באחריותנו, זה המספר הגבוה ביותר אי פעם, אני מדגיש את זה, שאנחנו מטפלים בהם, ובהחלט זה אתגר גדול מאוד

אייל זמיר:       אני רוצה רגע להסביר מיהם הנכים האלו שאנחנו מטפלים בהם? צריך להגיד, המחצית שלהם, דיברתי על מלחמת יום הכיפורים, 50 שנים למלחמת יום הכיפורים, חצי מהם הם בני הגיל השלישי, מרביתם הם נכים של מלחמת יום הכיפורים, כרבע מאוכלוסיית הנכים שנמצאים בטיפול של אגף השיקום ומשרד הביטחון הם נפגעי ראש, נפש ופוסט טראומה

אייל זמיר:  7,500 מתמודדים עם פוסט טראומה, זה הנתון הגבוה ביותר אי פעם, לא היה לנו נתון כזה גבוה, והמספרים האלו עולים ומתעדכנים כל יום

אייל זמיר:      בשנתיים האחרונות יש גידול, דרמטי הייתי אומר, בהיקף האנשים שפונים בבקשות להכרה בגין פוסט טראומה ורבים מהם מוכרים, הרבה יותר מאשר בעבר, אני אתייחס לתהליך הזה

אייל זמיר:  אני רוצה להדגיש פה, למעלה 2,500 מתמודדי פוסט טראומה הוכרו מאז רפורמת נפש אחת, זאת אומרת כשאני מדבר על 7,500, 2,500 זה הכרה של השנתיים האחרונות וכפי שאמרתי המספרים הולכים וגדלים, אני חושב שחלק מזה זו בהחלט המודעות לנושא המאוד חשוב והמרכזי הזה

אייל זמיר:  ואני גם רוצה להדגיש ש-7% מהם הן נשים, יש להם צרכים מיוחדים

אייל זמיר:  אנחנו מקיימים שיח שוטף עימן בנושא הזה, ואני הנחיתי להעמיק את הצרכים המיוחדים של הנשים

אייל זמיר:       אז ככה שבהחלט אלפי נכי צה"ל הוכרו בשנתיים האחרונות, תהליכי ההכרה השתפרו מאוד, ואני אומר את זה פה, תמיד יש עוד מה לשפר, וחלק ממבקשי ההכרה בעיקר הלומי הקרב, מוכרים במסלול ירוק, שזה מסלול מאוד מהיר ומאוד יחסית, פשוט לביצוע

אייל זמיר:  אני רוצה רגע לדבר על שלב ההכרה כי זה שלב מאוד משמעותי, למעשה שלב ההכרה הוא שלב הכניסה שחייבים לעבור דרכו

אייל זמיר:  ואני רק בשבוע שעבר פגשתי את מי שמתעסק בנושאים האלו כדי ללמוד את הנושא הזה לעומק, אני רוצה להגיד מה היה המצב לפני שנתיים ומה המצב היום

אייל זמיר:       אני נכנסתי לחדרים שבהם מאוחסנים התיקיות והמסמכים, זה משהו מדהים, זה אמבטיות כמו פעם, מלאות בתיקים, פולדרים כאלו, 10,000 תיקים היו עד לפני שנתיים, 10,000 המתנות לבקשה

אייל זמיר:  הוכרז על טיפול 10,000 ככה קראו לדבר הזה, ואנשים המתינו שנים ארוכות, מ-2017, מ-2018 להכרה

אייל זמיר:  צריך להגיד עד שאתה לא מוכר אתה כביכול לא מטופל, אתה יכול להמתין שנים ארוכות בכלל בתהליך הבקשה, ובתוך שנה וחצי סגרו פער של כמעט 10,000 בקשות להכרה, של אנשים שהמתינו שנים להחלטה הזו, והיום המערכת עומדת במקום 10,000, עד 2,030 בקשות שממתינות להחלטה

אייל זמיר:  זה גם מספר גבוה, זה גם לא מוצא חן בעיני, זה גם מספר שאנחנו צריכים להוריד אותו ולכן אני הנחיתי, ולימור מכירה את ההנחיה הזאת ופועלת, כדי לטפל בה שעד סוף דצמבר אנחנו נסיים את כולם

אייל זמיר:  כמובן שיגיעו בקשות חדשות אבל אנחנו נסיים את הכל, וזה דבר שהוא מאוד משמעותי

אייל זמיר:       חשוב לי להדגיש שבמקביל לטיפול בבקשות האלו, האגף גם, גם הבקשות שהצטברו בעבר אבל גם בקשות חדשות, אני תיארתי לעצמי את ה-2,500 הבקשות והמספרים עולים, בקשות חדשות שנכנסו, זה מטיל עומס גדול מאוד על האגף והאגף הזה ממש התארגן ומתארגן מחדש כולל בתוספת של תקנים שהוא קיבל כדי שבאמת אנחנו נדע להתמודד ולשחרר פה תהליכים בירוקרטים

אייל זמיר:  ולכן אני אומר, אנשים שבעבר חששו להגיש בקשות, או כי פחדו מהתהליך עצמו שהוא תהליך שהיה מורכב או שלא הבינו בדיוק באיזו סיטואציה הם נמצאים והמודעות בהחלט עלתה, אני מאמין היום שהם פונים אלינו כי הם חשים גם באוזן הקשבת, שהיא אוזן הרבה יותר קשבת, וגם בהבנה שיש פה הרבה יותר מודעות לתהליך עצמו

אייל זמיר:       לגבי הרפורמה אני רוצה רגע לדבר על חמשת הנושאים המרכזיים ברפורמת נפש אחת, אתם יכולים לעקוב אחריי

אייל זמיר:  אז בעקבות המקרה של איציק סעידיאן ממשלת ישראל אישרה את הרפורמה והקצתה 900 מיליון שקלים לטובת השיפור של הטיפול בנכים, ובשיח עם נכי צה"ל והפוסט טראומטיים, אנחנו הגדרנו חמישה נושאים בהם נדרשים שינויי עומק, אלו ה-top 5 של הרפורמה, אתם יכולים לראות אותם פה

אייל זמיר:       אני דיברתי על שלב ההכרה, טיפול שורש עמוק בשלב ההכרה, ולכם אני אומר לגבי הלומי הקרב והלוחמים בכלל במסלול הירוק, לוחם הוא לוחם ואני אומר לכם, אם הוא מספיק לשרת בקרבי, אנחנו גם מאמינים לו איך שהוא מגיע, לא הולכים לא בודקים את העבר שלו, לא בודקים טפסים, לא פותחים כל מיני עניינים, אלא מכירים בו בצורה די מהירה במסלול ירוק

אייל זמיר:       הדבר השני זה כל מה שקשור לוועדות הרפואיות, זה שיפור בעבודת הוועדות הרפואיות, אנחנו הוצאנו הרבה דברים לבתי חולים, שיקומים, התחלנו להקליט את הוועדות עצמן, אנחנו בתהליך של הכשרות של כל מי שעוסק בתחום הזה, וגם פה זה צוואר בקבוק מאוד משמעותי, משפרים פה הרבה דברים, אתם יכולים לראות את חלק הדברים, אני לא אעבור על כולם, אבל אם בעבר אי אפשר היה לתעד את הכל, היום הכל מוקלט, ותמיד אפשר לחזור ולראות את הדברים

אייל זמיר:       יש פה נכות צמיתה בבקשות, אנחנו עלינו לנכות צמיתה מ-63% ל-96, זה גידול מאוד דרמטי, ועוד דברים שאני אעבור עליהם בהמשך

אייל זמיר:  יש פה שיפור של הממשק עם צה"ל

אייל זמיר:  זה קרה עוד בתקופתי כסגן הרמטכ"ל, אנחנו הקמנו ענף שלם שעוסק בקשר עם נכי צה"ל ומהפכת שירות שאני גם אגע בה בהמשך

אייל זמיר:       לגבי העשייה במבט על, אז אתם יכולים לראות שקף שגם לי היה קשה לקרוא אותו בהתחלה, אבל אתם יכולים לראות מה קרה בשנתיים האחרונות, זו רפורמת נפש אחת על דברים שכבר קרו

אייל זמיר:  יש פה למעלה מ-90 מהלכים

אייל זמיר:  לא נעבור על כולם, אני אדגיש את חלקם

אייל זמיר:  אבל זה רק מבטא לכם את גודל העשייה שנעשית במשרד הביטחון, באגף השיקום וביחד עם גופים נוספים שכולם התגייסו למשימה הזאת, ומאחורי כל שורה שאתם רואים פה או שלא רואים כי לי כבר קשה לראות בטווחים האלו, אבל אני מכיר טוב את השורות האלו, אז יש פה באמת עשייה גדולה, וכפי שאמרתי אני אעבור על חלק מהדברים, זה מרכיב מרכזי בסיפור

אייל זמיר:       משפחה מאוד גדולה בשנים שאתם רואים פה, זה מוכוון ל-PTSD נפגעי נפש וגוף לשם זה מוכוון וזה מספר פה סיפור מאוד גדול, שינוי ייסודי ודרמטי בשירות ביחס לנכים בכלל ולמתמודדי פוסט טראומה בעיקר

אייל זמיר:  אני אומר לכם עוד פעם, דרך ארוכה עוד לפנינו, זה רק באמת חלק מהדברים שקרו

אייל זמיר:  אנחנו מתכוונים עוד לעשות הרבה דברים ולהאיץ את ההתקדמות בדרך כדי שנוכל לתת את הטיפול המיטבי לנכים ונמשיך להשתפר כל הזמן

אייל זמיר:       כדי לסבר את האוזן, אז אם עד לפני הרפורמה היינו מקבלים 2,800 בקשות להכרה, את שנת 2022 סיימנו עם 4,200 בקשות, ואת שנת 2023 אנחנו צפויים לסיים עם 6,000 בקשות

אייל זמיר:  זאת אומרת יש פה עליה דרמטית, אקספוננציאלית בבקשות להכרה, שהרוב פה זה נפגעי טראומה

אייל זמיר:  אז יש פה בהחלט אתגר גדול מאוד, כדי להתמודד עם האתגר הזה אנחנו עושים הרבה דברים

אייל זמיר:       אנחנו מדגישים פה מאוד את המחוזות

אייל זמיר:  המחוזות מבחינתי זה השלוחות הקדמיות, זה הגופים המבצעיים שלנו אם תרצו, הם נמצאים בשטח וגם שם אנחנו מתרכזים, מעבירים להם המון סמכויות גם בהקשרים של המענה הרפואי, השיקומי, ושל הרווחה

אייל זמיר:  אז כמה דברים באמת, שאנחנו עסקנו בהם ואנחנו עוסקים בהם

ישראל אייכלר: איציק סעדיאן יש פה מקום אחד, בבקשה פה

אייל זמיר: איציק שלום אני מודה לך שהגעת

אייל זמיר:  חשוב מאוד שאתה פה איתנו

אייל זמיר:  הוקם מערך בידיים טובות, צריך להגיד היום שנכה הבא לתהליך הכרה הוא היה צריך לקחת עורך דין ולהתמודד עם כל התהליך המורכב הזה

אייל זמיר:  כמובן יש פה גם שכר טרחה, כולכם מבינים כמה עורך דין גם יכול לקחת כסף

אייל זמיר:  אנשים שנמצאים גם במצוקה וחלקם אולי ויתרו על היכולת להגיע אלינו בגלל הסיוע המשפטי שהיה להם קשה לקבל את זה

אייל זמיר:       אנחנו הקמנו עבורם שירות חינם, סיוע בהגשת הבקשה להכרה והכנה לפני הוועדות הרפואיות כדי לחסוך להם את שכר הטרחה הזה שהם שילמו לעורכי הדין, היום הם יכולים לעשות את זה דרכנו, לקבל את הליווי הזה מאיתנו, לקבל את הייעוץ המשפטי הזה מאיתנו, וצריך להגיד שלמרכז הזה, מערך בידיים טובות, הגיעו עד היום 3,400 פניות ומאות בקשות להכרה באמצעות המרכז

אייל זמיר:  אני מקווה שככל שהזמן יעבור, אני אמרתי לכם את המספרים שהולכים וגדלים, אנשים יותר ויותר יאמינו, ירכשו אמון במערך הזה וישתמשו בו, כי זה בהחלט זה דבר שהוא משמעותי וחשוב

אייל זמיר:      הדבר השני זה טיפול רפואי ונפשי מרגע הגשת הבקשה, זה כדי להבטיח שהתהליכים לא יימשכו

אייל זמיר:  אז אם בעבר כל המסלול הזה של תהליך ההכרה, מי שהגיש את הבקשה היה צריך להמתין עד שיכירו בו, אז היום זה לא ככה

אייל זמיר:  מאז הרפורמה כל מבקש הכרה חדש שהוא זקוק לטיפול רפואי, נפשי, מרגע הגשת הבקשה, גם אם הוא לא יוכר בסוף התהליך משום מה, אבל מרגע הגשת הבקשה קודם כל הוא מקבל טיפול, קודם כל מטפלים בו ואחרי זה מתחילים לעשות את כל הבדיקות שיש, כי כפי שאתם מבינים זה יכול גם לקחת זמן

אייל זמיר:       דיברתי על המסלול הירוק ללוחמים נפגעי פוסט טראומה

אייל זמיר:  בעבר הם היו צריכים להגיש מסמכים, מה קרה איתם לפני הגיוס? פסיכיאטרים וכדומה

אייל זמיר:  הדבר הזה הקשה עליהם מאוד, אנחנו השתדלנו גם פה לצמצמם את הבירוקרטיה אנחנו מבינים שזה לא דבר שהוא פשוט ולכן פתחנו עבורם מסלול ירוק, זה למתמודד פוסט טראומה על רקע של אירועי לחימה, ומספיק שאנחנו נבין שהם היו בתוך אירוע שגורם לפוסט טראומה, והם כבר נכנסים למסלול ירוק, פחות טרטורים, אנחנו מאמינים להם, אנחנו מאמינים לכם זה המסר

אייל זמיר:      אבחון באמצעות שלוותה, אלו שמגיעים בלי מסמכים רפואיים או אבחון, אנחנו הקמנו מערך אבחון בשיתוף מרכז הבריאות שלוותה, שהוא מאפשר הכרה בפוסט טראומה בשיטה חדשה בתוך ימי ספורים, והפידבקים שאנחנו מקבלים הם פידבקים מצוינים

אייל זמיר:  זאת אומרת זה דבר שהוא מאוד משמעותי, שוב פעם, תהליך ההכרה כפי שאמרתי לכם הוא צוואר בקבוק מאוד משמעותי

אייל זמיר:       לגבי הוועדות הרפואיות הייתה ביקורת נוקבת מאוד על הוועדות הרפואיות ועוד פעם, על הטרטור שזה מעביר את האנשים

אייל זמיר:  גם פה אנחנו בתהליך של שיפור, ותמיד, כפי שאמרתי, יש תמיד עוד מה להשתפר ואנחנו ממשיכים לבדוק את עצמנו

אייל זמיר:  אבל היום אנחנו מקיימים אלפי ועדות רפואיות בבתי חולים שיקומיים

אייל זמיר:  אנחנו העברנו את זה לבתי החולים השיקומיים, השינוי הוא עצום

אייל זמיר:  זמני הטיפול אני אומר לכם, בבדיקות שאנחנו עשינו, ירדו מ-144 ימים ל-92 ימים זאת אומרת מכמעט חמישה חודשים לסדר גודל של שלושה חודשים, וגם שביעות הרצון עלתה כי אנחנו גם בודקים את הדבר הזה, וגם את 92 הימים האלו, המגמה שלנו זה להמשיך לשפר את זה ולהוריד את זה כלפי מטה

אייל זמיר:       על ההקלטות אני דיברתי, היו תלונות בעבר על הקושי להתחקות אחרי מה שקרה בוועדה, אז היום אנחנו מקליטים את הוועדות וזה מבטיח גם את השקיפות וגם מגביר את האמון בציבור

קריאה: רק לנכים חדשים, מי שנפגעו בעבר ממשיכים להיפגע

טלי גוטליב: למה לא מאפשרים לנכים להקליט?      

ישראל אייכלר: חברת הכנסת גוטליב לא עכשיו

טלי גוטליב: מותר לכם

טלי גוטליב:  גם אם הם אומרים שלא זה לא יוצר את האיסור

טלי גוטליב:  רק החוק קובע איסור או היתר, ככה פשוט

ישראל אייכלר: המנכ"ל מבקש להמשיך, ואני מבקש לא להפריע לו, בוודאי לא חברי כנסת

אייל זמיר: גם פה, אני אומר עוד פעם, אני רוצה לשמוע, ואם יש דברים גם פה שצריך להרחיב או לשפר בשביל זה אני פה, אני אומר את זה לכם, אז תגידו את זה

טלי גוטליב: תנו למנכ"ל הוא מסיים

ישראל אייכלר: ההערה נשמעה

אייל זמיר: תודה רבה טלי

אייל זמיר:  נתון נוסף למתמודדים עם פוסט טראומה זה להצמית את ההחלטה, וגם פה, השיעור של ההחלטות הצמיתות עלה מ-63% בשנת 2020, ל-96%, אני מברך על זה

אייל זמיר:  זה דבר שהוא מאוד משמעותי, זה מאפשר לאנשים להתמקד בשיקום שלהם ולא לדאוג מה יקרה עוד שנתיים

אייל זמיר:  בוועדות הרפואיות אנשים חוששים שייקחו להם מהזכויות שלהם, ואנחנו מקבלים את הדברים האלו

אייל זמיר:       צריך להגיד כדי לשפר את השירות, כל הרופאים של הוועדות עוברים סדנאות שירות, הדרכות, סימולציה כדי לשפר את זה, ונמשיך לשפר את הדברים הללו

אייל זמיר:  ואני אומר עוד פעם, אני יודע שלא הכל מוצלח, אפשר לגחך על הרבה דברים בציניות, אבל אני אומר עוד פעם, לא הכל מושלם, יש עוד הרבה מה לשפר - -     

ישראל אייכלר: אני מבקש לכבד את המעמד

אייל זמיר:  - - אבל אנחנו נמשך לשפר כל מה שאפשר כדי שבאמת אתם תקבלו את היחס ההולם ואני אומר עוד פעם, אחת המטרות זה באמת לשמוע אתכם ולהמשיך לשפר זה היעד שלנו

אייל זמיר:       אנחנו הקמנו כדי לטפל ולמקד את הטיפול בנפגעי פוסט טראומה, את מוקד הסיוע הנפשי נפש אחת, זה נותן מענה 24/7 לנכי צה"ל

אייל זמיר:  אנחנו מקבלים מידי חודש 350 פניות וגם בחודשים האחרונים סביב המבצעים, כמו המבצעים האחרונים או סביב יום הזיכרון אנחנו רואים עשרות אחוזים בהיקף הפונים לקו, מדובר פה בסיוע אונליין בהתמודדות נפשית

אייל זמיר:  מישהו חש מצוקה, יש מרכז, הוא יכול להתקשר אליו, יענו לו בצד השני ויסייעו לו

אייל זמיר:  זה שירות שהוא מאוד חשוב

אייל זמיר:       בית מאזן, אתם יודעים שיש שמונה בתים מאזנים למשרד הבריאות, במהלך המפגשים עם הפוסט טראומטיים הם הסבירו לנו את הרתיעה מהערבוב שלהם עם הציבור הכללי שמגיעים לבתים האלו, ולכן אנחנו פתחנו בית מאזן שהוא ייעודי להם, לנכי צה"ל, שסובלים מהפוסט טראומה

אייל זמיר:       בית בטוח, כדי באמת למנוע מצב קשה מאוד שאנשים ישנים מחוץ לבתים, ביערות, ברחובות, או שלא יקבלו טיפול כמו שצריך, פתחנו עם בית החולים שיבא מענה ייחודי, ראשון מסוגו בארץ ואולי בעולם כולו, זה בית בטוח בתוך מתחם בית החולים שבה ניתנים, למי שחש לחץ ומצוקה, מספר ימי רגיעה עם גורמים מטפלים ואחרי זה המטופלים יכולים לחזור הביתה או להיכנס לבית המאזן, ואם נדרש גם להתאשפז

ישראל אייכלר: אני מבקש לא להפריע

אלעד מלכה: חוות בודדים, חוות שיקום, למה בית מאזן?     

ישראל אייכלר: לא להפריע

אייל זמיר: אלעד מצוין, אפשר גם לדבר בניחותא, אני אשמח לשמוע

אייל זמיר:  אני רק רוצה להגיד שלגבי הבית הבטוח, ההצלחה היא מוכחת, כ-85 שנכנסו לבית הבטוח לא הגיעו אחר כך לאשפוז, אז זה חשוב ואם צריך וצריך, נרחיב את זה ונשפר את זה

אייל זמיר:  והרעיון הזה, דרך אגב להקמת בית בטוח הגיע מכם, אז אנחנו קשובים ורוצים עוד לשמוע אתכם ולהמשיך עוד להשתפר וגם לשפר את ההידברות

אייל זמיר:       אנחנו נפתח בקרוב עוד מסגרת ייחודית נוספת, בית מעבר אנחנו קוראים לו, זו מסגרת דומה, זה לתקופה קצרה, היא לא בית חולים, היא תהיה מאוישת באנשי מקצועי והמטרה שלנו זה להכין את המטופל לקראת השתלבות מחדש בקהילה אחרי משבר נפשי או כל משבר אחר שהוא חש

אייל זמיר:  ואני רוצה להדגיש פה שהגישה הנכונה שאותה אנחנו רוצים לעודד ולשפר ולחזק היא הגישה השיקומית, זאת אומרת זו השתלבות בקהילה והחזרת הנכה לסביבה שלו, והשתלבות תפקודית, זאת המטרה שלנו ולשם אנחנו רוצים להכווין את עצמנו ולהמשיך לעסוק בתחום הזה

אייל זמיר:       צריך להגיד אנחנו עשינו עוד דברים אני לא יכול לעבור על הכל, פתחנו קבוצות טיפול ייחודיות, 54 קבוצות במספר, אם תרצו רכיבה על סוסים, גלישת גלים, 11 קבוצות outdoor, טיפולים בטבע, זה גורם בצורה משמעותית להפחתת לחץ

אייל זמיר:  בסך הכל ההבנה שלנו שהיציאה לטבע, היציאה מהחדר הסגור, היציאה מהבית זה דבר שהוא חשוב, וזה מיטיב עם המתמודדים ואנחנו רוצים בסופו של דבר להוציא אותם לכמה שיותר פעילויות

אייל זמיר:       חבר'ה יכול להיות שאני אעלה על חלק מהדברים, כי יש עוד כמה דברים

אייל זמיר:  אני רוצה להדגיש פה עוד שירות, זו דוגמה לפעילות שאנחנו עושים למענכם

ישראל אייכלר: סליחה אדוני המנכ"ל, קחו בחשבון שיש דברים שמעניינים את א' ויש דברים שמעניינים את ב' וג'

ישראל אייכלר:  יש אנשים שמקשיבים לנו וצופים בנו, הם רוצים לשמוע בשורה מהמנכ"ל, ואם אתם נותנים לו לדבר למרות שיש סעיפים שאותכם לא מעניין, זה מענין נכים אחרים, אז תנו לו לדבר עד הסוף

קריאה: זה לא שזה לא מעניין, פשוט האינפורמציה שגויה

אייל זמיר: כל מה שדיברתי פה כרגע זה באמת לפוסט טראומה

אייל זמיר:  אני רוצה לדבר על עוד שירות, כלבי שירות למעשה

אייל זמיר:  100 כלבי שירות לנכי צה"ל שמתמודדים עם פוסט טראומה

אייל זמיר:  זה מדובר בשירות חדש שלא היה לפני זה, התגובות פה הן יוצאות דופן ואנחנו רוצים להרחיב אותו כמידת הצורך וככל הניתן

אייל זמיר:  אנחנו גילינו שהכלבים האלו הם בהחלט גורם מסייע מאוד משמעותי לפוסט טראומטיים

קריאה: החוק היחיד שעבר בשנה שעברה והשר מרגי כרגע מפיל אותו ודואג שהוא לא יצא לפועל

איציק סעידיאן: חשוב להגיד שזה מאוד רגיש כל הדבר הזה שאנחנו עושים פה, מי שאפשר כמה שיותר להתעלות על הרגש, זהו, אבל אפשר להבין

איציק סעידיאן:  תשתדלו

אייל זמיר: אני לא אפרט פה עוד פעם על עוד דברים, אבל גם טיפולים אלטרנטיביים, לא רק טיפולים רפואיים, יש ביקוש מטורף לטיפולים האלו, גם אותם אנחנו מרחיבים, יותר מ-3,600 טיפולים אלטרנטיביים כבר לפגועי פוסט טראומה, כל אחד בהתאם למה שמתאים לו, בין אם זה הידרותרפיה או סוגים אחרים של טיפולים

אייל זמיר:       אחד הדברים המשמעותיים שאנחנו עושים אותם זה טיפול לבני משפחה

אייל זמיר:  זה תחת ההבנה שהיום כל המשפחה נמצאת במוקד, זה לא רק הנפגע עצמו, כל המשפחה נמצאת בסיפור הזה

אייל זמיר:  אני חושב שזו אחת התובנות החשובות ביותר של הרפורמה הזאת, וההבנה שלמשפחה יש תפקיד קריטי בשיקום וגם המשפחה עצמה בסוף צריכה את הטיפול, ולכן אנחנו התחלנו לתת גם טיפולים נפשיים לבני המשפחה

אייל זמיר:  מאז תחילת הרפורמה 2,000 בנות זוג וילדים החלו לקבל טיפולים נפשיים והתגובות לזה הן תגובות חשובות וטובות

אייל זמיר:  ואני מזמין את כל מי שלא עשה עד היום שימוש בשירות הזה, להיעזר בו, כי אנחנו רואים כמה זה קריטי לשמור על התא המשפחתי, ולמניעת דור שני של נפגעי פוסט טראומה

אייל זמיר:       עוד שירות שנכנס זה חונכות לילדים

אייל זמיר:  לאדם שמתמודד פוסט טראומה לעיתים קשה לבצע פעולות שאנשים אחרים מבצעים כמו שיעורי בית עם הילדים, לצאת לשחק איתם בחוץ או כל פעילות אחרת, ולכן יזמנו תוכנית של חונכות לילדים של מתמודדים עם פוסט טראומה, חונכים שילוו אותם לחוג, יעשו איתם שיעורי בית, יתנו להם שיעורי העשרה, כשההורה שהוא פוסט טראומטי לא מסוגל לשבת איתם

אייל זמיר:  כל זה כבר בוצע, וכל הדוגמאות שהצגתי פה שוות עשרות מיליוני שקלים והן מוכיחות את עצמן

קריאה: הם מטעים את ציבור הצופים

קריאה:  ממוצע המתנה לחונך הוא שמונה חודשים

ישראל אייכלר: מי שנרשם ונמצא פה ורוצה לדבר יקבל זכות דיבור אם תאפשרו למנכ"ל לדבר ואם תאפשרו לאחרים

ישראל אייכלר:  ובאמת אני רוצה לומר כבר עכשיו, כל מי שמדבר, שינסה להגביל את עצמו לדקה כדי שעוד מישהו יוכל לדבר

אייל זמיר: אני בפרטים ותכף אדבר על התמונה הגדולה, אבל צריך להגיד, אנחנו בסוף מביאים לחקיקה שתעגן בחקיקה את הזכויות שלכם

אייל זמיר:  ששה פרקים, אני רוצה רגע להתייחס, אנחנו גמרנו כבר לכאורה, את פרק הדיור, אבל עם כניסתי לתפקיד למדנו מהפוסט טראומטיים שיש להם צרכים מיוחדים בדיור, ולכן הקמנו ועדת שרשבסקי שתבחן את הצרכים והמענים הייחודיים שנדרשים למתמודדים עם פוסט טראומה

אייל זמיר:       הוועדה תמסור את ההמלצות שלה ב-1 ביולי, היא תמסור את זה אליי, ומה שהוועדה תמליץ אנחנו נטמיע עוד במושב הזה של הכנסת, בחקיקה, זה דבר שהוא מאוד חשוב והוא מוכוון לפוסט טראומטיים

אייל זמיר:       ועוד ועדה משמעותית שהקמנו אותה ממש בחודש האחרון בתיאום עם חבר הכנסת אייכלר וזו הזדמנות שוב להודות לך על הפעילות שלך, ועדה נוספת שתבחן את הקשר בין פוסט טראומה למחלות נלוות, זה יהיה מסלול ירוק, היא תאפשר הכרה אוטומטית במסלול מהיר, ברשימה של מחלות שהוועדה הזאת תקבע שנגרמו כתוצאה מפוסטר טראומה ולא יצטרכו ללכת עם טפסים ולהוכיח כל דבר מחדש

אייל זמיר:  זאת אומרת אתה נפגעת פוסט טראומה, יש מחלות נלוות שהוועדה תקבע אותם, ובאופן אוטומטי הוועדות האלו יוכרו לך וזה באמת דבר שנגרם כתוצאה משיתוף פעולה עם הוועדה הזו, וכפי שאמרתי יש לכם בוועדה הזאת יכולת להשפיע

ישראל אייכלר: אדוני המנכ"ל מישהו שואל פה אם זה כולל גם - - -     

אייל זמיר: לגמרי

אייל זמיר:  יש שינויים נוספים שקרו שבעיני הם מאוד משמעותיים, אחד זה שינוי מבחן הכנסות' אנחנו מאמינים שהשיקום האמיתי כפי שאמרתי מקודם הוא בחזרה למעגל העבודה, אנחנו רוצים שאנשים יצאו בחזרה לעבוד, זה חלק מתהליך השיקום, ולכן שינינו, קודם כל אני אומר שינינו את מבחן ההכנסה

אייל זמיר:  זאת אומרת נכי צה"ל יכולים לצאת לעבוד ולהמשיך לקבל רשת ביטחון כלכלית של תגמולי הקיום

קריאה: אבל אייל אף אחד לא רוצה להעסיק אותנו

אייל זמיר: זאת אומרת שהכנסה מקצבה ומעבודה ביחד, תמיד תהיה יותר גבוהה מכל הכנסה אחרת, כי החיבור יהיה חיבור אחר

אייל זמיר:  לגבי נושא נוסף, דיברתי מקודם על חכות ולא דגים, ועל התהליך השיקומי, אז בהחלט כדי להשתלב בעולם העבודה אנחנו מסייעים במימון לימודים, גם כאן אנחנו הגדלנו את סכומי הסיוע בלימודים גם לאוניברסיטה, גם למכללה אפשר לממן את הדברים האלו, ואנחנו גם מממנים שיעורי עזר למי שמתקשים לעמוד בדרישות ללא ליווי אישי, אין שום ספק שמי שמסיים לימודים, לא משנה איזה לימודים, בין אם זה באוניברסיטה או במכללה, מצבו בשוק העבודה הוא מצב אחר וזה חלק מהתהליך

אייל זמיר:       העברנו החלטת ממשלה להעלאת תעריפי הדיור והרכב הרפואי בהיקף של 67 מיליון שקלים

אייל זמיר:  זה לראשונה אחרי 11 שנים שהדברים לא קרו, אני רוצה להגיד לכם, שהרכב, כי אני שמעתי הרבה דיבורים על הרכב ועל הדיור, ויכולת ההתניידת הם קריטיים להשתלבות בשוק העובדה

אייל זמיר:  אני אומר עוד פעם, הרכב והדיור הם קריטיים בהשתלבות בשוק העבודה

אייל זמיר:  זה רק הפרק הראשון בעוד ארבעה פרקים נוספים שמיד אני אדבר עליהם

אייל זמיר:       יש אנשים שלא יכולים, פוסט טראומטיים לנוע בתחבורה ציבורית, זה קשה להם, בין אם זה מסיבות פיזיות, בין אם מסיבות נפשיות, צפיפות, רעש, ולכן זה דבר שהוא מאוד משמעותי

אייל זמיר:  צריך להגיד גם במסגרת התהליך הזה, הובלנו, משרד הביטחון, עוד לפני בכלל שאני נכנסתי לתפקיד, להרחבת ההכרה בנפגעי הקישון אחרי עשרות שנים, זה גם כן דבר שהוא מאוד משמעותי

אייל זמיר:       חיבור עם צה"ל, אני דיברתי על החיבור עם צה"ל, גם פה יש שינוי, אנחנו בתוך תהליך מאוד משמעותי של חיבור היחידות, החיבור של צה"ל לנכי צה"ל

אייל זמיר:       לגבי הקשר בינינו לבין נכי צה"ל, אז אחד המשפטים הכי קשים שאפשר לשמוע, ויכול להיות שהוא גם יישמע היום, אני אקבל אותו באהבה ואני ארצה להקשיב לו, זה אתם לא מאמינים לי

אייל זמיר:  אני רוצה להגיד לכם היום שהגישה היא שאנחנו קודם כל מאמינים, אנחנו רוצים לתת לכם את המקסימום האפשרי

אייל זמיר:  אני הראיתי לכם את הגידול, ואת מה שעשינו בתהליכי ההכרה, את ההשתנות שיש פה

אייל זמיר:       קודם כל השינוי המשמעותי הוא בתפיסת השירות

אייל זמיר:  העובדים היום נדרשים קודם כל לראות לתקן ולא למה לא, וכאשר מטופל בא לבקש שירות, העובדים נדרשים היום לבדוק 360 מעלות כדי לוודא שכל מה שאפשר לתת לו ניתן לו וניתן לו בדחיפה

אייל זמיר:  הוא לא צריך להתחיל לחפש מה ניתן לו ולהגיש בקשה כזאתי פעם אחת הוכרת תחת סעיפים מסוימים, אתה תקבל בדחיפה את כל מה שצריך לעשות

אייל זמיר:  אתם לא צריכים לבקש את הזכויות שלכם, איפה שאנחנו יכולים אנחנו ניתן ונזרים לכם את זה בלי שאתם תבקשו את זה באופן ישיר

אייל זמיר:       פישטנו את הבירוקרטיה, יש עוד בירוקרטיה, אני מודע לזה, חתכנו 40% מהתהליך הבירוקרטי, ביטלנו 40% מהמסמכים שנדרשים, אנחנו יודעים כמה זה קשה להתמודד עם הפציעה, וכמה זה קשה להתמודד עם הבירוקרטיה, והכוונה שלנו, ואני אשמח גם פה מאוד, אם הוועדה הזאת, אייכלר, תוכל לסייע לנו בזה, אנחנו פועלים כדי לקדם את זה, להתממשק ולהגיע לכשירות עם משרדי ממשלה נוספים ככה נוכל שהכל יהיה אוטומטי והכל יזרום בלי להגיש כל מיני טפסים, בין אם זה משרד הפנים, משרד התחבורה, משרדי ממשלה אחרים

אייל זמיר:       השקנו אתר אינטרנט חדש, אנחנו מאפשרים היום, לכם, להזמין תרופות וציוד רפואי באינטרנט, להפיק אישורי נכות באינטרנט ובקשות, הכל באופן מקוון

אייל זמיר:  התממשקנו השנה כדי להמחיש לכם עם מס הכנסה, במקום 4,000 מענקים ששולמו מידי שנה, אנחנו שילמנו השנה ל-19,000 איש את המענקים בלי שהם ביקשו אפילו, פשוט ישירות לחשבון הבנק, ואנחנו מכווינים, כפי שאמרתי, להתממשק עם משרדי ממשלה נוספים, אנחנו רוצים להרחיב את זה עד כמה שניתן

אייל זמיר:      לגבי התקציב של הרפורמה, אני לקראת סיום

אייל זמיר:  בסיס התקציב של הרפורמה הוא 900 מיליון שקלים בשנה

אייל זמיר:  זה תקציב צבוע שמיועד אך ורק לנכי צה"ל

אייל זמיר:  אנחנו רוצים לממש אותו עד השקל האחרון, זו הסיבה שאנחנו נמצאים כאן, וזו הסיבה שאנחנו עושים את מה שאנחנו עושים

אייל זמיר:  מימשנו כבר 45% מהתקציב הזה

אייל זמיר:       אבל מהצרכים שעולים מכם, אנחנו עושים דברים נוספים, אנחנו מקצים כ-120 מיליון שקלים נוספים מתקציב הרפורמה להטבות חדשות לנכי צה"ל, שאתם אמרתם שהן חשובות

אייל זמיר:  אז יש פה דברים שאני כבר דיברתי עליהם והצגתי אותם, אני לא אחזור על כל הדברים האלה אבל אנחנו נמצאים שם, ואת יתרת הסכום אנחנו מייעדים לשירותים חדשניים נוספים שנמצאים עדיין בעבודה כמו סיוע משפטי מלא על חשבון המדינה, שיפורים בתחום הרפואה כמו רפואה ביתית או רפואה מרחוק, מיצוי זכויות של הגיל השלישי וטיפולים חדשניים למתמודדים עם פוסט טראומה

אייל זמיר:       אחד מהדברים שאנחנו עושים אותם ואנחנו רוצים לעשות אותם היום, זה הסיפור הקשה של מקרי אובדנו אפשריים

אייל זמיר:  היום אם מישהו מאיים באובדנות מה שולחים אליו? שולחים אליו ניידת משטרה

אייל זמיר:  אנחנו מקימים פה סיירת של צוות טיפול נפשי, מין מד"א נפשי כזה שהוא יגיע והוא יטפל בנושאים

אייל זמיר:       אנחנו איתכם ופועלים איתכם וכמובן גם ללוות נכים שסובלים מפוסט טראומה ותהליכי רכישת דירה, משכנתא, ודברים כאלה שמתקשים, ללכת לבנק ולעשות את כל הדברים האלו

קריאה: לא נותנים להלומי הקרב משכנתא

עידו גל רזון: ביטוח למשכנתא 600 שקלים להלום קרב

עידו גל רזון:  בן אדם רגיל משלם בין 80-120

עידו גל רזון:  ערבות מדינה, אין לנו ערבים שיחתמו לנו

אייל זמיר: חבר'ה אני פה כדי להגיד לכם שכל הדברים האלו יקרו

עידו גל רזון: אתם נותנים לנו מענק של 60,000 שקלים לפוסט טראומטיים לבית, זה מענק שלא מתקרב אפילו לרכב, זה חצי רכב

עידו גל רזון:  תקשיב, אתה מעלה את זה ל-120,000 ולבן אדם אחר, נכה, אתה מעלה ל-6 מיליון שקלים

עידו גל רזון:  אתם באתם עם חמש הסעיפים האלה ואתם חושבים שתשפרו את המערכת על הרפורמה, אבל בעצם אתם השארתם את הפוסט טראומטיים בסוף

עידו גל רזון:  הגדלה של רכב שהפוסט טראומטיים גם ככה מקבלים, הגדלתם את הרכב, הרכב הייצוגי הוא יותר יקר היום ממה שהגדלתם

עידו גל רזון:       ובן האדם האחר, הנכה הקשה, יקבל בין 600,000-900,000 שקלים לרכבי מדינה, אלה רכבים שעדיף לי שיחזיקו אותם 5

עידו גל רזון: 5 שנים ואני באותה מערכת אשלם להם את משאבת המים, את הגלגלים, את המצבר, זה בזבוז כספים, זה לא שיקום

ישראל אייכלר: מה השם שלך?     

עידו גל רזון: עידו גל רזון

עידו גל רזון:  עידן קליינמן בכבודו ובעצמו הביא אותי לפה בפעם הראשונה, אתה יודע למה אני מתפרץ ככה? כי אני יודע שבסוף לא יהיה זמן, אני חיכיתי בשקט, לא דיברתי

ישראל אייכלר: זה בסדר, רשמנו

ישראל אייכלר:  הדברים נרשמו, אני מבקש מהמנכ"ל שיתייחס

עידו גל רזון: יש לי המון מה להגיד ואלו דברים רלוונטיים

ישראל אייכלר: אתה תגיד בהמשך הדיונים

עידו גל רזון: אין בעיה

עידו גל רזון:  גם אחרי זה אני מצפה שישבו פה ויקשיבו לי, כי בדרך כלל אחרי שאתם מדברים, תמיד זה היה ככה, אני למוד ניסיון

ישראל אייכלר: הדברים שלנו נשמעו הבהר היטב, אפילו אני שמעתי

אייל זמיר: אני רק רוצה להגיד לכם עוד פעם, אני פה בשביל לשמוע אתכם, תראו, מ-2012 לא קרה כלום, הכל תקוע

עידו גל רזון: אתם מדברים על רכבים, אתם מבזבזים את כל הכסף על רכבים

עידו גל רזון:  זה רכבי יוקרה שלא תשכחו, זה לרקוד על דם של לוחמים

ישראל אייכלר: אתם הרי לא רוצים שאנחנו נסגור את הישיבה ונעשה הפסקה

עידו גל רזון: אפילו השכירות 2,450 שקלים להלום קרב, ו-8,900 לנכה קשה

אייל זמיר: תנו לי רגע להשלים כדי שתקבלו את התמונה הגדולה

אייל זמיר:  אני באמת אומר לכם, תקבלו את התמונה הגדולה, רגע, אני מיד אציג לכם

אייל זמיר:  רק תקבלו רגע את התמונה הגדולה כי אנחנו רק נמצאים בשני פרקים

טלי גוטליב: חברים תנו למנכ"ל לסיים, הוא יסיים עוד חמש דקות

טלי גוטליב:  שניה רגע תקשיבו למה

טלי גוטליב:  לא צריך להגיד סליחה, אנחנו צריכים להגיד לכם סליחה אם כבר

טלי גוטליב:  ואתה צודק, אנחנו באמת לא רואים את התמונה המלאה, כי יש לי חדשות בשביל כולם, אנחנו פה חברי כנסת אנחנו לא עיוורים, אני לא עובדת באף משרד, ואני לא יושבת ראש עובדי המדינה, אני יושבת ראש כמו שאני אומרת, אזרחי המדינה, כמו שכל חברי כנסת צריכים לעשות

טלי גוטליב:       לכן אני מבינה את ההתפרצויות ואנחנו לא כועסים ואין צורך בסליחה

טלי גוטליב:  תנו רגע עוד חמש דקות המנכ"ל יסיים, כל חבר כנסת יביא לכם את המקום שלו בתוך המקום הזה, ואיך הוא מסתכל על הצעת החוק הזו ומה יש בה ומה אין בה, בסדר? שלא תחשבו לרגע שכאן בוועדה אפשר לספר לכם

דבורה ביטון: אנחנו כאן כדי לשמוע אתכם

דבורה ביטון:  אנחנו פה בשבילכם - - -     

אייל זמיר: אני רק רוצה להגיד לי מה כואב לי בשבילכם, אני מסתכל לכולכם בעיניים

אייל זמיר:  העסק תקוע 12 שנים, הרבה יותר, ויכוחים אינסופיים, שום דבר לא מתקדם

אייל זמיר:  אנחנו, ואני אומר לכם אני, מתכוון לדחוף את זה בכל הכוח ולהשלים את תהליכי החקיקה, וביחד איתכם ולהקשיב לכם כי אנחנו פה בשבילכם

אייל זמיר:  אנחנו כרגע על שני פרקים, פרק הרכב ופרק הדיור

קריאה: זה לא מעניין

אייל זמיר: אותך זה לא מעניין אולי, זה מעניין אחרים, וגם אותך זה מעניין כי זה בשבילך

אייל זמיר:  אנחנו מניעים במקביל ארבעה פרקים נוספים, זה המהלך הכולל

אייל זמיר:  תסתכלו רגע על התמונה, תסתכלו, זאת האסטרטגיה, זה המהלך הכולל

אייל זמיר:  אני רוצה להגיד שהתחלנו עם זה בהחלטת ממשלה שאני התעקשתי להעביר אותה, זה עדכון המדדים כי לא הצלחנו להביא את זה בדרך אחרת כדי שלא נבזבז זמן ונתחיל להביא לכם את הכסף שמגיע לכם

אייל זמיר:  ואנחנו ממשיכים עם החקיקה, והמטרה שלנו שעד סוף המושב הזה שני הפרקים הראשונים יעברו בחקיקה

אייל זמיר:       אבל בעוד שבועיים, אנחנו מפרסמים תזכיר, בשבועיים הקרובים, תזכיר משלים לארבעה פרקים נוספים

אייל זמיר:  יש לכם את הפרקים האלו, הטיפולים הפסיכוסוציאליים, השיקום בתעסוקה ולימודים, הטבות רפואיות ועוד הטבות רווחה נוספות, הרוב פה זה לפוסט טראומטיים אני אומר את זה לכם, אלו ארבעה פרקים שאנחנו בתוך שבועיים מפרסמים אותם, ואנחנו מצפים מכם להעיר לנו הערות

אייל זמיר:  אנחנו ניקח את ההערות שלכם ונפעל ביחד איתם

אייל זמיר:  זאת התמונה המלאה שאני רוצה שתראו - -     

מורן: איפה החקיקה של הוועדות? הוועדות עדיין מתעללות - - -     

אייל זמיר: - - וזה המהלך, זאת המשימה וזה היעד שאני לוקח על עצמי ביחד עם האנשים שלנו, ביחד עם שר הביטחון וביחד עם כל מי שרוצה לעזור לנכי צה"ל ולפוסט הטראומטיים

אייל זמיר:  אני חושב שאם אנחנו נעשה את המהל הזה, אנחנו נעשה מעשה גדול למען כולכם ובשביל זה אנחנו עובדים

אייל זמיר:       אנחנו בתוך מרתון עם כולם, ואני ממש קורא לכם שברגע שנפרסם את התזכיר הזה בשבועיים הקרובים, תעירו הערות כדי שאנחנו נוכל להטמיע אותם בתך התהליך שאנחנו עושים אותו

קריאה: איפה פרק הוועדות הרפואיות?     

אייל זמיר: הזכרתי את ועדת שרשבסקי, אני לא רוצה לחזור עליה

אייל זמיר:  הזכרתי את הוועדה של המחלות הנלוות, כל הדברים האלו הם בשורות גדולות, ואני רוצה רגע לדבר על הטיפולים, על ארבעת הפרקים הבאים, כי לזה עכשיו צריך לשאת את העיניים, כי אנחנו עוד נשפר את מה שאפשר לשפר בפרקי הדיור והרכב, שהם כן חשובים, ואנחנו, פנינו לארבעת הפרקים הבאים בחקיקה, אתם יכולים לראות מה נמצא בהם כרגע

אייל זמיר:  ואני קורא לכם עוד פעם להעיר הערות, אני לא אעבור על כל הדברים

אייל זמיר:  יש פה הרבה מאוד, הרבה טיפולים הרבה דברים שהולכים למשפחה, הרבה חונכות לנכי צה"ל ולילדים, ודברים נוספים

אייל זמיר:  יש פה למשל הרחבת הזכאות לטיפולי שיניים זה לנפגעי נפש מאחוזים נמוכים יותר

אייל זמיר:  אנחנו מרחיבים את ההגדרות

אייל זמיר:       רבותיי, אפשר להעיר ולגחך על כל דבר, יש פה דברים חשובים מאוד מאוד

אייל זמיר:  באמת, אחרי עבודה מקצועית שנעשתה איתכם ועם ארגון נכי צה"ל

אדווה כספי: אני צריכה ללכת

קריאה: אתה יודע למה יש לך בבעיה אייל? כי ארגון נכי צה"ל מידר אותנו מכל הישיבות האלה

קריאה:  עכשיו כשאתם עושים ישיבות, ארגון נכי צה"ל ימדר אותנו שוב

קריאה:  אתה מפה שולח אותנו ללכת להתחנן אליהם שהם יבואו יעלו אליכם את הבקשות שלנו

קריאה: אולי במקום כותרות תקשיבו למציאות שלנו? מול כל כותרת יש את המציאות שלנו

קריאה:  איפה הכותרת נגמרת ואיפה החיים האמיתיים מתחילים

אייל זמיר: ברשותכם נקודה אחרונה

קריאה: יותר משעה של הדיון מוכרים לנו כותרות שלא קיימות בחיים שלנו

קריאה:  הילדים שלנו נמקים בזמן שאנחנו מקשיבים לכותרות חלולות

איציק סעידיאן: אני יכול להגיד משהו? יש פה המון אנשים שרוצים לדבר, גם אני, וזה לא יהיה הוגן אם מישהו אחר ידבר ומישהו אחר לא

איציק סעידיאן:  בואו ניתן לכולם לפחות

איציק סעידיאן:  אני מבין, אני אמרתי בהתחלה שזה משהו רגיש מאוד, אבל תחשבו אחד על השני כולם רוצים לדבר

אדווה כספי: שניה אייל אני צריכה ללכת לאסוף את הילדים, אני רוצה בבקשה להגיד דבר אחד

אדווה כספי:  אני אשת הלום קרב ואני רוצה לדעת בבקשה לגבי מה עושים, אני עכשיו הולכת להתגרש, ואיך אני יוצאת על הבית הזה אחרי שנשכבתי על הגדר בשביל בעלי, אחרי שאני עוברת את כל מסכת הייסורים האלו של התקפי זעם, חרדות פלאשבקים, מה לא עברתי איתו? עכשיו אני צריכה לצאת בידיים ריקות, אני יוצאת לחיים האלה בידיים ריקות, בלי שום טיפול בלי שום עזרה, בלי שום דבר

אדווה כספי:       מה איתנו? קחו את זה לתשומת ליבכם, אל תשכחו גם אותנו

אדווה כספי:  אנחנו נשות הלומי קרב אנחנו השיקום האמיתי של הבעלים שלנו, אנחנו עושות בשבילם את הכל, הכל

קריאה: הרכבים לא יכול להיות הפרק הראשון, פשוט לא יכול להיות הפרק הראשון - - -     

אברהם ביטון: אדוני מנכ"ל משרד הביטחון, שמי אבי אבוטבול, אני אבא לשני נכי צה"ל, אחד מהם הלום קרב קשה, אני מבקש ממך ואני שואל אותך לאור מה שקורה ולאור כל האנשים שרוצים לדבר ולא יכלו לדבר ולהביע את דעתם, האם אתה מוכן, ברשותך, להיפגש עם נציגות מצומצמת של אנשים שתדבר על נושאים שעכשיו אתה רוצה להעלות ואני יודע שלא יוכלו לעלות פה?      דבר שני, משרד הביטחון אגף שיקום לא מחדש לנו, ואנחנו לא מחדשים לכם שום דבר בכל הוועדות שאתם עושים

אברהם ביטון:  אתם יודעים הכל, הרופאים שלהם מכירים את הבעיות של הפוסט טראומטיים, אתה הקמת ועדה בראשותו של ד"ר שרשבסקי שהיא מכירה את כל הבעיות

אברהם ביטון:  אני הייתי אמור להיות שם, הגעתי לחצי שעה ונשארתי שעתיים

אברהם ביטון:  אני בטוח שאני לא חידשתי להם כלום

אברהם ביטון:  אין שום סיבה בעולם שהמושב הזה של הכנסת שאמור להסתיים ב-15 ביולי, שהמסקנות של הוועדה יגיעו רק ב-1 ביולי

אברהם ביטון:  אני כבר שומע על הוועדה הזו 10 חודשים

אברהם ביטון:  יש לי מכתב ביד ממר עידן קליינמן, יושב ראש ארגון נכי צה"ל, שהוא מדבר על הוועדה הזאת מחודש אוגוסט שנה שעברה

אברהם ביטון:  אני מאוד מבקש לא לקבל את המסקנות ב-1 ביולי, אלא לקבל את המסקנות בישיבת הוועדה הבאה, ואם אין מסקנות סופיות, שיביאו מסקנות חלקיות כדי שאנשים ידעו איפה הם נמצאים, זה דבר ראשון

אברהם ביטון:       דבר שני אני רוצה להביא לידיעתך כי אני לא יודע אם אתה יודע, המצוקה של האנשים האלה שכולם נמצאים פה, משרד הביטחון יודע אותה

אברהם ביטון:  משרד הביטחון אגף שיקום יודע שממתי שאיציק סעידיאן ניסה להתאבד, למעלה מ-20 איש התאבדו

אברהם ביטון:  אני רוצה כל חודש מתאבד הלום קרב

אברהם ביטון:  אגף השיקום לא מוצא פתרון לנכים שמתאבדים ורוצים להתאבד

קריאה: בגלל שהגדלת נפח מנוע של רכב לא פותרת את העניין הזה

קריאה:  והחלפת רכב בתדירות יותר נמוכה לא פותרת את הדברים האלה

אברהם ביטון: יש החלטת קואליציה שעכשיו נמצאת בממשלה, סעיף מספר 19, שבהחלטה הזו נרשם כדלקמן, הממשלה תפעל להסדרת הטיפול השיקום ורווחת נכי צה"ל, הלומי קרב, אשר נפצעו מפעילות מבצעית, תאונות אימונים וכל פעילות אקטיבית מסכנת חיים אחרת, לרבות דרכי טיפול וכו'

אברהם ביטון:       אני שואל אותך כרגע אדוני, האם אתה מוכן להגיד פה, לפני קבל עם ועדה, שהממשלה הזו, והחקיקה הזו שתתבצע פה, תהיה חקיקה מיוחדת להלומי קרב, שנפגעו בקרב? עכשיו אי רוצה רק שניה תנו לי לדבר

קריאה: כמו פדויי שבי להוסיף סעיף, פדויי שבי לא נמצאים כי אין הגדרה כזאת, אבל עדיין עשו הגדרה לפדויי שבי, למה? כי יש הפרדה

קריאה:  פוסט טראומה זו הגדרה כללית, כמו שקטועים זו הגדרה כללית

קריאה:  יש קטוע יד אחת, קטוע שני ידיים, קטוע שתי רגליים, קטוע רגל אחת, כל אחד מהם צריך סעיפים ועזרה במקום שלאחר לא יכול הוא לא צריך את זה

קריאה:  גם הלום קרב הוא מופרד, הוא פוסט טראומטי מופרד והוא היה בקרב, הוא לא נפצע ואי אפשר לערער על הדבר הזה ויש לו בעיות הרבה יותר קשות

קריאה: עיקר האפליה היא בגלל אחוזי הנכות הלא נכונים שהם נקבעים אליהם

קריאה:  יש הלום קרב שאינו מסוגל לעבוד בכלל, הוא כרגע מוכר כ-50% אז אין מענה לצרכים שלו

אברהם ביטון: אני רוצה להביא לידיעתך, אתה דיברת כרגע פה על 60,000 נכים כאשר חלק מהם הם פוסט טראומטיים, אני רוצה להביא לידיעתך מספרים מדויקים

ישראל אייכלר: אבי הדברים שלך נשמעו

ישראל אייכלר:  המנכ"ל רשם את זה, אתה רוצה תשובה עכשיו או בסוף?     

אברהם ביטון: רגע אבל אני רוצה להביא לידיעתו

אברהם ביטון:  מתוך 60,000 נכי צה"ל קיימים 1,600 נכים פוסט טראומטיים עם 50% ומעלה

אברהם ביטון:  מתוכם 900 איש נחשבים לנצרכים, דהיינו אגף השיקום סרק אותם במסרקות ברזל והגדיר ש-900 איש הנצרכים האלה לא ברי שיקום ולא מסוגלים לפרנס את עצמם

אברהם ביטון:  מתוכם 224 מצבם כל כך קשה שיש להם שמונה שעות ליווי ביום

אברהם ביטון:  זה על 50%

אברהם ביטון:  כאשר אני מדבר על 70%, המספר הסופי שרק 96 איש נמצאים בקטגוריה שלא מסוגלים לפרנס את עצמם, לא ברי שיקום וזקוקים לליווי

אברהם ביטון:  גם מתוך ה-224, וגם מתוך ה-96, בערך חצי מהאנשים אין להם דיור

אברהם ביטון:  כלומר, אנחנו מדברים על בין 100-50 שהם חסרי דיור

שפרה שחר: אלו שהוכרו, אבל יש עוד

אברהם ביטון: ואם אני עכשיו אפלח את זה להלומי קרב כמוגדר בסעיף 19 בהסכמים הקואליציוניים, מדובר על 30% מהמספרים שנתתי, כלומר על 15 הלומי קרב שנפגעו בקרב או 30 איש שנפגעו עם 50% פוסט טראומה

אברהם ביטון:  זה לא יכול להיות שבהגדרות החוק שאתם מחוקקים כרגע הנכים האלה יקבלו מענק דיור של 159,000 שקלים

אברהם ביטון:  מה הם יקנו עם 159,000 שקלים? הם לא ברי שיקום, הם לא מסוגלים לפרנס את עצמם

אברהם ביטון:       ועדת שרשבסקי שעכשיו אתה הקמת, אמורה להתייחס לנושא הזה, לאור העובדה שיש מחקר של משרד הביטחון מ-2017 של חברת - - - בעמוד 4 נרשם במפורש, ואני מדגיש, שנכה צה"ל, הלומי קרב קשים, מצבם התפקודי יותר קשה ממצבם של נכים פיזיים

ישראל אייכלר: אבי אבוטבול, אתה דיברת, שמענו, רשמת

עידו גל רזון: אתה רואה את מי הוא מאשים? הוא מאשים את ארגון נכי צה"ל כי כל הדבר הזה היה בגלל שמנעו מאיתנו להביע עמדה, לדבר ולהציג את הדברים

עידו גל רזון:  כל הוועדות שנעשו, מי סגר את איילון? הוא סגר את איילון? אני סגרתי את איילון

עידו גל רזון:  אני סגרתי את ירושלים, לא הוא

עידו גל רזון:  מי הרים לי את החיים? אתה הרמת לי את החיים? מי אתה בכלל? אני לא מכיר את השם שלך אפילו

ישראל אייכלר: עכשיו אני יוצא

ישראל אייכלר:  מי שרוצה לשמוע עכשיו

ישראל אייכלר:  אני מכריז על הפסקה של חמש דקות, הפסקה, אנחנו נתכנס ב-12:20

ישראל אייכלר: אני רוצה לפתוח שוב את הישיבה, הטעונה, ובאופן טבעי ידענו את זה, עיגון זכאויות נכי צה"ל בכל התחומים שהם צריכים

ישראל אייכלר:  קיבלתי בינתיים מכתב משר הביטחון, עוד לפני שהייתה פה ההתעוררות, והוא באמת מציין את הדברים שאמר המנכ"ל, ובעיקר הוא אומר שבגלל העיכובים האלה, כבר 11 שנים לא עודכנו ולא הורחבו זכויות נכי צה"ל

ישראל אייכלר:  זאת אומרת שכולנו מפסידים מזה שרבים אחד עם השני

ישראל אייכלר:       הוא כותב שבכוונתנו לפרסם תזכיר חוק משלים שלהם להערת הציבור בתוך שבועיים מהיום לכל היותר

ישראל אייכלר:  התחייבות של שר הביטחון חתומה בידי

ישראל אייכלר:  וכמו כן, ועדת שרשבסקי אשר הוקמה לבחון מתן מענים גם עד ה-1 ביולי 2023, יוציאו את ההמלצות שלהם, וזה יוטמע בחוק שיחוקק עוד במושב הזה, והוא מודה למנכ"ל על זה שהוא מופיע בפני הוועדה והוא מציג את זה, והוא מודה על שיתוף הפעולה ומבקש באמת למען נכי צה"ל שאנחנו נשלים את החקיקה

קריאה: מי זה?     

ישראל אייכלר: שר הביטחון

איציק סעידיאן: סליחה השר, אני יכול להגיד משהו? אני חושב שזה מאוד מאוד קשור למה שאמרת

איציק סעידיאן:  שדברים לא מתקדמים

איציק סעידיאן:  סליחה אם אני עוקץ כאילו כל מה שקורה אפילו היום במדינה, כאילו כל אחד בדעתו, ובגלל זה דברים לא מתקדמים בסוף

איציק סעידיאן:  בואו ננסה להבין את זה שכאילו אנחנו אחד פה בשביל השני ועם כל הפוליטיקה ואני יודע שיש פה, בואו ננסה לכוון לכמה שיותר טוב

ישראל אייכלר: אני רוצה לבקש מהסדרנים, כדי שלא תהיה עוד פעם התפרצות כמו שהייתה, אנשים כואבים וזכותם להביע את כאבם, אבל ברגע שזה יתחיל להתפרץ פשוט אנשים לא יוכלו להיות פה אלא אם כן הם יכבדו את המקום

ישראל אייכלר:       אני לא רוצה להוציא אף אחד, אני רוצה שכולם ישבו, כולם ידברו וכולם יהיו מרוצים

ישראל אייכלר:  עכשיו אני נותן לשליחי הציבור שלכם, שנבחרו, אני רוצה שהם יבטאו את כאבכם

ישראל אייכלר:  הראשונה שנרשמה היא חברת הכנסת דבי ביטון שהגיעה משדרות, אבל אני רוצה לקבוע מראש, לא יותר משתי דקות לחברי הכנסת, באמת תעזרו לי

ישראל אייכלר:  בבקשה

דבורה ביטון: כבוד יושב הראש, תודה על ועדה מאוד מאוד חשובה, אורחים יקרים

דבורה ביטון:  קודם כל בפתח דבריי ברשותכם, אני אבקש רק להשתתף בצער המשפחות על מותם של הלוחמת ליה בן נון זיכרונה לברכה, לוחמים אורי יצחק אילוז זכרונו לברכה ואוהד דהן זכרונו לברכה

דבורה ביטון:  תהא נשמתם צרורה בצרור החיים

דבורה ביטון:      אדוני, ברקע לפני שאני מתחילה ואני רוצה לפנות אליכם, כמי שהייתה אחות בבית חולים, כמי שהייתה עורכת דין שליוותה חלק לוועדות מהסוג הזה, אני כל כך מבינה על מה הם מדברים, אני כל כך מבינה את הקשיים שלהם

דבורה ביטון:  בסוף, לצערי, להבדיל, כשאתה מאבד איבר, נפש לא יודעים לכמת

דבורה ביטון:  נפש אגב זה האיבר הכי חשוב בגוף

דבורה ביטון:  הכי חשוב

דבורה ביטון:  כי נפש פגועה, נפש לא תקינה, יכולה לחסל גם את האיברים הנכונים שלנו בגוף

קריאה: זו הוכחה מדעית

דבורה ביטון: זו גם הוכחה מדעית, ואני חושבת שכל בר דעת יודע, שאם חלילה הוא עובר איזה דיכאון, איזה משבר, כל מה שיש, המכונית, הבית, שום דבר לא משתווה לנפש הזו

דבורה ביטון:  ולכן אדוני, אני גם חושבת, ואני שומעת כאן בקולות, ואנחנו גם מסתכלים, אנחנו ביקרנו באמת גם אצל עידן, ואנחנו פוגשים פה את החברים, המתיחות וחוסר הוודאות של שני הגופים האלה, שהם בעצם גוף אחד, לדעתי מכה גלים וראינו את זה פה בהתנהלות

דבורה ביטון:  ששומעים שמדירים אותם, שהם לא שם, הם לא חלק, ובסוף את מי אנחנו צריכים? אנחנו צריכים לשמוע אותם, כי הצרות וההרגשות שלהם ומה שהם חשים זה שלהם

דבורה ביטון:       לכן אדוני, אני רוצה להעלות, זו הצעה שגם עלתה מפי חבר הכנסת רם בן ברק, אני גם יודעת שהוא נפגש עם מנכ"ל משרד החוץ וגם עם הגברת לימור ראש האגף לשיקום, שבעצם יש לדאוג שיהיה לגוף הזה, לנפגעי הלומי הקרב לפוסט טראומה או כל הגדרה שהיא מוגדרת, שתהיה להם חטיבה, אגף, תקציב מסודר, בכדי שסוף סוף מישהו יבין אותם, זה לא דומה לנכות כללית, אדוני

דבורה ביטון:  אני ישבתי בוועדות האלה, לאבד יד רואים שאין יד, לאבד אצבע רואים, לא רואים שמאבדים את הנפש, וזו שערורייה כי הנפש היא לא רק שלהם

דבורה ביטון:  ישבה כאן אישה לפני דקה, והנפש היא של הבנים שלהם והילדים שלהם והאחים שלהם וזה מעגל עצום ואנחנו חייבים לתת את התשובות

דבורה ביטון:       לעניין הנושא של מהות הוועדה הזו, בעצם אתם יודעים שבאמת לדאבוני, הכל באמת עלה וצף אחרי המקרה הקשה שעבר סעידיאן היקר, שהביא בשורה, אבל אנחנו לא רוצים בשורות בסגנון הזה

דבורה ביטון:  אנחנו רוצים כי מגיע לכם

דבורה ביטון:  המדינה שלחה אתכם, אתם שמרתם עלינו, אתם נפגעתם ומגיע לכם שישמרו עליכם

דבורה ביטון:  זה בסדר

ישראל אייכלר: תודה רבה לחברת הכנסת דבי ביטון, עכשיו חברת הכנסת טלי גוטליב

דבורה ביטון: ברשותך אדוני רק משפט אחרון

ישראל אייכלר: בבקשה לא, את ארבע דקות כמעט

ישראל אייכלר:  פעם הבאה

דבורה ביטון: חבל שככה הם נמדדים, אוקיי, תודה

דבורה ביטון:  חברת הכנסת טלי גוטליב

טלי גוטליב: קודם כל נעים מאוד, אני רוצה רגע להבהיר את דעתי בתוך העניין הזה

טלי גוטליב:  לא יכול להיות שנכים פיזית ונכים שהם הלומי קרב, שהם בעיני, נכים ופצועים, אני לא אוהבת את המילה הלום קרב, כי אף אחד לא נכנס להלם

טלי גוטליב:  אני לא מבינה את המילה הזאת בכלל משפילה בפני עצמה

טלי גוטליב:  אבל בואו נשים רגע על השולחן את מה שצריך לעשות

טלי גוטליב:       את הנכים, את נכי צה"ל שהם פגועים בגוף יש להם ארגון, לפגועי הנפש צריך להיות ארגון, ארגון יציג בפני עצמו

טלי גוטליב:  רגע אין צורך למחוא לי כפיים כי אני רוצה להגיד עד הסוף ואין לי כמעט זמן, אני רוצה להבהיר משהו, אני אומרת את זה מהמקום שלי ולהבדיל אלף אלפי הבדלות, רק מי שמבין כמו שאני מייצגת את ילדתי ואת חבריה הנכים, רק אני יכולה להבין את סוג הנכות הזו ואני לא יכולה להבין נכויות אחרות

טלי גוטליב:       ולכן אני אומרת כאן, כל המריבות כאן ביניכם לא שופטת על זה, זה צער בנשמה ובבשר, אני רק רוצה לתת למנכ"ל המשרד דוגמה קטנה

טלי גוטליב:  ברק אבוטבול, גיבור צה"ל, לא פחות ולא יותר, צלף, שבוע לפני השחרור שלו תראו את הדבר המדהים הזה, במלוא העוצמה שלו, שבוע לפני השחרור שלו נפצע, בבקשה, הנה התמונה

טלי גוטליב:  הנה עכשיו הוא בבית שלו, נכה, שוכב ללא יכולת תפקודית עם 70% נכות

טלי גוטליב:  המשמעות היא שהוא לא יכול לקבל עזרה נורמלית, רלוונטית, לדיור

טלי גוטליב:  ופה אני אומרת כאן ואני שוב מבהירה

טלי גוטליב:  לא מעניין אותי סיסמאות, אנחנו מנסים, אנחנו משתדלים, גם אני שומעת את זה, זה לא מעניין אותי, ואני גם לא אומרת תודה רבה, אנחנו מחויבים בזה וגם לי לא צריך להגיד תודה רבה, כי זה התפקיד שלי כי אני שליחת ציבור ופקידי השלטון צריכים לתת סיוע

טלי גוטליב:       ותבינו משהו אחד, תקשיבו לי רגע, אני מבהירה פה, ועדות רפואיות זה זוועה בפני עצמה, זו השפלה מכוערת שאין לתאר

טלי גוטליב:  שימו את זה על השולחן

טלי גוטליב:  מדברים פה על הקלטות, נכנסים אזרחים שמותר להם להקליט כי מותר לכם להקליט כל דבר גם אם כתוב אסור, שיהיה לכם ברור זה החוק

טלי גוטליב:  אם אתם שם מותר לכם להקליט גם אם אתם מעדיפים שלא

טלי גוטליב:  אני אומרת לכם זו זוועה, זה סיוט

טלי גוטליב:  נכון שאנחנו שומעים מהמנכ"ל שהוא ארבעה חודשים בתפקיד, והוא לוחם צה"ל בעצמו והוא איש אדיר של עשייה, גם אתה נתקל בזה בהלם

טלי גוטליב:  ואני אומרת לכם כאן, התשובות שמספקים לא פעם ולא פעמיים פקידים אלו תשובות שאותי לא מספקות כי אני לא פקידה פה במקום הזה, אני צריכה לתת לכם מענה בחוק שייתן לכם פתרון

טלי גוטליב:       אז קודם כל ושיהיה ברור, שצריכה להיות לכם יציגות בפני עצמה, שתדברר את הבעיה, שתדברר את הקושי, שתפגוש בצד השני את אותו מקום של כבוד כמו של נכי צה"ל

טלי גוטליב:  ותבינו משהו אחר כמו שאמרה דבי חברתי, נכה צה"ל שניכר לעין נכותו קל יותר להשתתף בצערו, להכיל ולהבין

טלי גוטליב:  כשלא רואים את הפגיעה הנפשית ורואים רק את התקפי הזעם, לכו תסבירו להם מה זה שאתם לא יכולים להריח ריחות מסוימים, מה זה שאתם לא יכולים שנוגעים בכם, מה זה שאתם לא יכולים להתמיד במקום עבודה כי היכולת להנגיש את זה היא מורכבת? ולכן מפה אני אומרת, הדבר החשוב ביותר זה לתת את אחוז הנכות הנורמלי שמגיע לנכי צה"ל שהם פוסט טראומטיים

טלי גוטליב:  אני את המילה הלומי קרב לא רוצה להוציא יותר מהפה שלי

טלי גוטליב:  כל הז'רגון הזה צריך לסגת

ישראל אייכלר: תודה רבה לחברת הכנסת טלי

טלי גוטליב: והכי חשוב תאספו את עצמכם כי ועדה בכנסת היא לא ועדה שפותרת בעיה ספציפית לבן אדם, כי אין פה

טלי גוטליב:  הוועדה בכנסת נועדה לקדם חקיקה ולכן הסיפור הספציפי כמו שאני הבאתי דוגמה אחת - - -     

ישראל אייכלר: תודה רבה, את חברת ועדה ועליך מוטל

ישראל אייכלר:  אל תגידי לאחרים מה לעשות, את צריכה לעשות

טלי גוטליב: הנה אני מקשיבה לך

ישראל אייכלר: אז תעשי את זה

ישראל אייכלר:  חברי הכנסת רוצים לייצג אתכם, תאמין לי

ישראל אייכלר:  חברת הכנסת אפרת רייטן, בבקשה

אפרת רייטן: תודה רבה

אפרת רייטן:  שלום, חברים יקרים שאת כולכם אנחנו מכירים

אפרת רייטן:  תראו, בזה גם אני אומרת לך אדוני היו"ר, מדובר פה בסוף בכל האנשים האלה, מבחינתי לא רק שהם חשובים ואני אגב לא רואה שום הבדל בין כולם, תסלחו לי, כולכם הלכתם לקרב, כולכם הלכתם לצבא, כל אחד נפגע בדרכו שלו, ואני לא עושה כאן איזשהם מדרגים

אפרת רייטן:  אני חושבת שלי יש, סיפרתי לכם גם, על אחי החורג שבמשך עשר שנים ניסה להיות מוכר כהלום קרב, קיבל עשרות מכות חשמל, איבד הרבה מאוד דברים מחייו, לא הוכר בסוף

אפרת רייטן:  ולכן אני חושבת שאין אדם שיכול להבין את המצוקה הגדולה שבה אתם נמצאים

אפרת רייטן:       ויחד עם זאת אנחנו מנסים להסתכל על הכל ביחד, כי גם האנשים שיושבים על כיסא גלגלים או קטועים, קטועי ידיים, אני בטוחה שיש להם גם אבחון של הלומי קרב, הם גם

אפרת רייטן:  זאת אומרת המקום הזה שבו הפכו אתכם לשני מחנות, בעיני הוא מזעזע, מזעזע

אפרת רייטן:  אתם צריכים להיות ביחד, זה הכוח שלכם

אפרת רייטן:  אתם צריכים לדאוג אחד לשני

אפרת רייטן:       אני מסיימת, חברים אתם יכולים לא להסכים איתי הכל בסדר, אני אומרת לכם את האמת שלי ותיקחו אותה לאן שאתם רוצים

אפרת רייטן:  בשנה שעברה ראיתם שהצלחנו לעשות דברים, כלבי השירות ואני רואה פה שלושה מהממים, העניין הזה שאפשר לעשות פה דברים, עוד אחד, ארבעה כלבי שירות

אפרת רייטן:       זה שהעברנו כאן חוק היסטורי, זה שהעברנו בוועדה הזאת חוק לאנשים עם מוגבלויות שזה משהו שלא קשור לנכי צה"ל, אבל המדינה שינתה את הדיסקט, והבינה שצריך לתפור לכל אדם חליפה שמתאימה לו

אפרת רייטן:  ושאי אפשר יותר להסתכל על כולם כעל מקשה אחת

אפרת רייטן:  אני חושבת שהמקום הזה שבו אנחנו נמצאים זה בדיוק הדוגמה לזה, כי מה שיש לנתי ומה שהוא צריך זה לא מה שיש לגל, ומה שיש לנדב

אפרת רייטן:  וכל אחד צריך את המענה שלו, ובעיקר את תשומת הלב ואת הרגישות

אפרת רייטן:  וזה הדבר החשוב

אפרת רייטן:       ולסיום, אני לא רוצה לגזול לכם את הזמן, זה הזמן שלכם

אפרת רייטן:  הדבר שבעוכרינו כאן בכנסת, חוץ מהבעיות הפוליטיות שבכל שנה השתנתה פה ממשלה, זה באמת הזמן

אפרת רייטן:  ואמר את זה המנכ"ל, ואמרה את זה גם, אני יודעת, בהרבה מאוד שיחות, לימור

אפרת רייטן:  שאני, אם הייתי יכולה להמליץ ליו"ר הייתי אומרת לו זה מרתון אבל זה גם ספרינט

אפרת רייטן:  תן עכשיו הוראה להקים פה עכשיו איתך או בוועדת משנה, ממש לעשות פה מרתון מבחינתי יום יום של שעה אפילו כל יום, חודש, חודשיים, להיכנס דוך לעניין הזה עד שיצא עשן לבן, עד הסוף, לקום ולעשות את האירוע

אפרת רייטן:  אז ברשותך כמובן, אדוני היו"ר

ישראל אייכלר: תודה, ההצעה התקבלה, תודה רבה

ישראל אייכלר:  חבר הכנסת חילי טרופר

ישראל אייכלר:  אני רוצה רק להגיד משהו לפני שחילי מדבר, כידוע ישיבות הוועדה מוקלטות ומשודרות והפרוטוקול וגם שידור הישיבה עתידים להתפרסם באתר הכנסת

ישראל אייכלר:  ולכן כל דבר שנאמר או דברים שנאמרו, אם הדבר דרוש לשם הגנה על עניינו של קטין או חסר ישע, או פרסום בפרוטוקול יגרום נזק למוזמן לוועדה או אדם אחר, לפיכך אבקש להודיע בפתח הישיבה, כי ככל שיעלה צורך ונתבקש, ימחקו מהפרוטוקול של הדיון פרטים מזהים של הדוברים או חלקים מסוימים מתוך הפרוטוקול, בקיצור בלי שמות

ישראל אייכלר:  חבר הכנסת חילי טרופר

חילי טרופר: צוהריים טובים, יושב הראש, אני יודע כמה אתה מחויב לעניין, והיו לנו כמה שיחות, ואני מצטרף לבקשה של אפרת, זה הדיון בעיניי, הכי חשוב והכי דחוף במושב הזה ואפשר לפנות לו יום ולילה, זו מחויבות ערכית שאין עמוקה וגבוהה ממנה

חילי טרופר:  ואני מציע יושב הראש, להגדיר שזה הנושא שדנים בו, כל היתר יכול לחכות קצת, או בוועדת משנה, נקדם את זה במקביל

חילי טרופר:       כל עוד יש אנשים שמרגישים שהמדינה לא עשתה בשבילם הכל, למרות שהם הלכו ועשו בשבילה הכל, הוא יום שהחרפה יושבת על כולנו

חילי טרופר:  כן חשוב לי להגיד, אני רוצה להביע הערכה ענקית לאייל וללימור, ולכל אנשי משרד הביטחון ואגף השיקום

חילי טרופר:  גם אם אני חלוק לפעמים, ותכף יהיו לי כמה הערות, אם אני חושב אחרת, אני חושב שמדובר בשליחי ציבור מסורים באופן יוצא דופן והלב שלהם במקום הנכון, אני מרגיש את זה בכל שיחה שלי איתם

חילי טרופר:  אפשר לתת להם כפיים אגב בלי שזה ייחשב לי בזמן יושב הראש

חילי טרופר:       אני כן רוצה להגיד במובן של - - -, לימור בעיקר

חילי טרופר:  זה התחיל בתנופה גדולה הרפורמה הזאת, ולאחרונה היא קצת מדשדשת, צריך להגיד את האמת

חילי טרופר:  והאינדיקציה היא פשוט הרבה מאוד תלונות שמגיעו גם אליי

חילי טרופר:  זה גם פערים בין לשכות, עדיין יש לשכות מדהימות שלכם שהשינוי מורגש מא' עד ת', אני אומר גם לך המנכ"ל, יש עדיין לשכות שזה נראה יותר מידי דומה לכל התלונות מהעבר

חילי טרופר:  ושוב נוצרים קצת פקקים, ועובדה שיש לשכה באותו נושא, לשכה שעושה עבודה מדהימה ולשכה שעושה עבודה רעה, זה אומר שהבעיה היא בלשכה הרעה כי עובדה זה אותו נושא, ויש מקום שמעיף קדימה ויש מקום שתקוע

חילי טרופר:  נפרט את זה בנפרד

חילי טרופר:      יש פער גדול בסוגיה של פוסט טראומה, ואני לא רוצה, וכמו שאפרת אמרה, אני חושב שזה רע מאוד המאבק הפנימי, אני חושב שזה צריך להיעשות ביחד ולצידם אני לא נכנס לבירוקרטיה דרך איך בדיוק אבל בסוף צריך לחשוב איך מקדמים פרק מרכזי בנושא של פוסט טראומה כבר בקרוב

חילי טרופר:  הטור הזה הוא טור שאני, אני לא צד ואני מציע לכולם, עזבו אל תיכנסו, זה שיש אנשים אחרים, ואמר את זה יושב הראש, יש אנשים שדיור ורכב סופר קריטי להם, עזבו אותם

חילי טרופר:  אל תשוו

שפרה שחר: אבל הכל צריך לבוא כמקשה אחת

חילי טרופר: רק אני מציע כל אחד יתעסק אחד, בכאב שלו, ושתיים איך הוא מיטיב עם עצמו? ואני אומר, זו תקלה שאין פרק משמעותי שנוגע בכאב העמוק של הפוסט טראומה בקרוב

חילי טרופר:  פירט המנכ"ל

שפרה שחר: אז בואו נתחיל איתו לפני הרכבים

רויטל רוט: בכל החוק הזה אין אפילו התייחסות אחת - - - כי אנחנו, ואני בתור אישה לנכה פוסט טראומטי שניסתה להציל אותו יותר מפעם אחת מאובדן ומהתאבדות אני חווה את זה יום-יום, לא את הטראומה שהוא היה, הוא היום כל יום חווה את החרא שהוא עבר שם, וסליחה על הביטוי הזה, כי אני כל יום וכל הילדים שלי חווים את הטראומה הזאתי

רויטל רוט:  כל יום בעזה

רויטל רוט:  הוא חזר מעזה הנשמה שלו מתה ואין שום התייחסות פה

רויטל רוט:  בסעיף 9 למשל - - -     

שפרה שחר: זה באמת מביך שאנחנו מדברים על פרקים של רכב

חילי טרופר: אני מכיר את הסיפור

ישראל אייכלר: גברת, אני מבטיח לך שמיד אחרי חברי הכנסת את הראשונה לדבר בסדר?     

חילי טרופר: רק אני רוצה להגיד שאני מקבל את זה שיש פה תקלה שהקצב של הדברים שהכי כואבים לפוסט טראומה לא מתקדמים בקצב הנכון, אני חושב שבזה כולנו שותפים

שפרה שחר: בסדר זו לא גזרת גורל, אפשר לשנות את הסדר ולדון קודם כל בפרק על פוסט טראומה ורק אחר כך - - - עוד חמישה שבועות מושב הקיץ מסתיים - - - ושרשבסקי שיושבים כבר שנה רק בעוד חודש יתנו את ההמלצות

שפרה שחר:  לא הבנתי למה?     

ישראל אייכלר: גברת שחר, יש לי את כל הכבוד בעולם ואת כל הרגישות לאנשים נכים ואני לא מוציא אף אחד

ישראל אייכלר:  אבל אנשים שאינם נכים לא צריכים להפריע

חילי טרופר: אני רק רוצה לסיים בעוד נקודה אחת

חילי טרופר:  אגב, אני חושב שלפחות בינינו אין פער גדול

חילי טרופר:  אני מקבל, אנחנו, האחריות שלנו, אמר יושב הראש, זה לקדם את זה כמה שיותר מהר, גם משרד הביטחון איתנו רוצה שנקדם את זה מהר

חילי טרופר:  זה האתגר

שפרה שחר: אתה אומר שהבושה והכלימה עליכם, נכון, אז בואו נתחיל עם זה

חילי טרופר: עכשיו אני רוצה לסיים עם משהו אחד, שניה, נקודה אחת

חילי טרופר:  תראו, אני הרבה שנים בסיפור הזה לא כמוכם מתמודד עם זה באופן ישיר, אבל מהצוות שלי אני מלווה את החבר'ה אז אני מכיר

חילי טרופר:  אני רוצה להגיד לכם שיש עוד הרבה מאוד בעיות, אבל זה לא אפס או מאה, גם לכם אני רוצה להגיד, פעם, עד לפני כמה שנים לא היה בית בטוח ולא היה בית מאזן, אז היום אומרים אין שם מספיק מקום

חילי טרופר:       פעם לא היה כלב אחד, אז היום אומרים 100 כלבים לא מספיקים

חילי טרופר:  פעם לא האמינו לאף אחד, היום מאמינים

חילי טרופר:  בסדר? ואני חושב, אני באמת מבקש גם מכם לראות, זה לא אפס או מאה

חילי טרופר:  זה שיש עוד דרך ארוכה לעשות? בוודאי, אני לא חושב שיש מחלוקת

חילי טרופר:  אבל צריך להסתכל נעשו צעדים משמעותיים גם במקומות שכואבים לכם, ודיברתי איתך בחוץ

חילי טרופר:  עכשיו מתוך הדבר הזה, מה הפעימה הבאה? מה הדבר הבא? זה הדרך שלנו ואני מקבל

ישראל אייכלר: חבר הכנסת טרופר תודה רבה

ישראל אייכלר:  חברת הכנסת צגה מלקו בבקשה

ישראל אייכלר:  תנו לה לדבר בבקשה

צגה מלקו: תודה אדוני יושב הראש, כל מה שרציתי להגיד חבריי חברי הכנסת כבר אמרו, אבל דבר אחד שאתם צריכים לדעת, הפילוג ביניכם, המלחמה בתוככם, מה שיש

קריאה: אין שום מלחמה, צריכים פה פתרונות

שפרה שחר: אין כאן מלחמה, הייתה כאן הדרה מכוונת וצריך לתקן את זה

קריאה: בבקשה אל תגידי איתנו על פילוג, אנחנו החברה הכי רחוקה מפילוג

קריאה:  אנחנו אוהבים, אנחנו מקבלים את כולם

ישראל אייכלר: אני לא מאפשר להפריע לחברת הכנסת צגה מלקו

ישראל אייכלר:  אני מבקש מהסדרנים לשמור על האנשים לא להתפרע ולא להתפרץ

ישראל אייכלר:  חברת הכנסת מלקו זכות הדיבור שלך

צגה מלקו: אני לא רוצה לגזול מזמנכם

צגה מלקו:  אני מתקנת את עצמי, אני חוזרת בי, הפילוג ביניכם זה לא טוב

צגה מלקו:  אתם צריכים להיות ביחד, אתם צריכים לתמוך אחד בשני

צגה מלקו:  הפילוג הזה

איציק סעידיאן: היא לא התכוונה לצד אחד כזה או אחר, היא התכוונה לשני הצדדים, תפסיקו

צגה מלקו: אני לא אומרת צד אחד זה או זה, לכולם

צגה מלקו:  כדי להצליח חייב לאחד את הכוחות

צגה מלקו:  אם לא, הפילוג הזה לא יתרום, זה מה שאני רוצה להגיד

צגה מלקו:  אני לא אגזול מזמנכם

צגה מלקו:  ומה שרציתי להגיד חבריי חברי הכנסת כבר אמרו, וזה מה שהייתי רוצה לראות, כי כשבאים ביחד בכל מקום, לא רק פה, בכל תחום, כשהולכים ביחד מנצחים

ישראל אייכלר: רויטל, תן לה לשבת ליד המיקרופון וזכות הדיבור

ישראל אייכלר:  אני מבקש לכל אחד לדבר בדקה אם אפשר כדי שנוכל לתת לכולם לדבר, כי הזמן רץ

רויטל רוט: שלום לכולם, שמי רויטל רוט, אני נישאתי בפעם השנייה

רויטל רוט:  זה נישואים שניים שלנו, לנכה צה"ל פוסט טראומטי שההתפרצות שלו קרתה יום אחרי החתונה שלי, קיבלתי בומבה לפנים

רויטל רוט:  ובבומבה הזאת אני קיבלתי מה זה צבא? מה זה משרד הביטחון? ה"תמיכה" שלהם, ואני במירכאות אומרת תמיכה, זה לפנות לאנשים שרק מעסיק אותם בירוקרטיה ופרוצדורה, ותשלחי את הטופס הזה ותשלחי את הטופס הזה ואנחנו לא יכולים לטפל בך כי אין לך את הטופס הזה

רויטל רוט:  וזה דבר נורא אבסורדי שבן אדם עכשיו מתמודד על חיים ומוות, הוא במצב שהוא במצב מוות, סבבה? ואין שום התייחסות כי אין לך את הטופס הזה והוא לא מוכר וכל הדבר הזה, זה פשוט הליך מגעיל, וכל החוק הזה, שאין התייחסות אחת אפילו לפוסט טראומה, אוקיי?     

ישראל אייכלר: הזכרת את סעיף 9 מה רצית להגיד? לא להפריע לה

רויטל רוט: סעיף 9 מדבר על פגועי רגליים, קטועי רגליים, אבל מה עם פוסט טראומטיים? מה איתם? מה עם המלחמה היום-יומית שלהם לנסות לקום מהמיטה כי הם לא יכולים? כי הם לא מסוגלים, לא כי הם לא רוצים, הם רוצים מאוד, הוא מאוד רוצה להגיע לבר מצווה של הבן שלו אבל הוא לא יכול

רויטל רוט:  הוא מאוד רוצה להגיע לבריתה של הבת שלו אבל הוא לא יכול והוא לא מסוגל לתפקד

רויטל רוט:  הוא מאוד רוצה לנסות לעזור ולהכין חלב לילדה ולתינוקת שרק עכשיו נולדה, אבל הוא לא יכול כי הוא לא מסוגל

רויטל רוט:  והוא לא מסוגל להיכנס להתקלח, והוא לא מסוגל לעשות ארוחות שבת

רויטל רוט:       יש פסוק בתהילים שאומר בניך כשתילי זיתים סביב לשולחנך, שזה היה החלום שלי

רויטל רוט:  אבל לא, הבית שלי מפורק, וזה לא רק הבית שלי זה הבית של כולנו, זו רק דוגמה אחת

רויטל רוט:  כל הכדורים האלה זו רק דוגמה אחת

רויטל רוט:  אתם מפילים אותם, אתם לא עוזרים להם

רויטל רוט:  החוק הזה לא מקדם אף פוסט טראומטי, החוק הזה לא עוזר לאף אחד פה

רויטל רוט:  תעזרו להם, אני זועקת לעזרה

רויטל רוט:  אתם אומרים המשטרה עוזרת? כן? בפעם האחרונה שאני הזמנתי את המשטרה כדי שתעזור לי, הם אזקו אותו

רויטל רוט:  הם אזקו אותו בידיים וברגליים, זה פשוט בושה

ישראל אייכלר: בשביל זה אמר המנכ"ל שהוא מקים יחידה מיוחדת בשביל זה

רויטל רוט: אני מדברת מדם ליבי, אני שלוש שנים נשואה ואני חיה בגיהינום

רויטל רוט:  אני מדברת מדם ליבי תעזרו לי, תקדמו חוקים שבאמת יעזרו לפוסט טראומטיים, לא רק לפגועים שרואים שהם פגועים

ישראל אייכלר: תודה רבה, הדברים נשמעו

ישראל אייכלר:  כל אחד שידבר דקה

רויטל רוט: העזרה בדיור צריכה להיות לפוסט טראומטיים בדיוק כמו של קטועי הרגליים

רויטל רוט:  אני בטוחה שלכולם יש מה לדבר, אבל אני מחכה עם זה כבר שלוש שנים

ישראל אייכלר: דברי

רויטל רוט: אני מבקשת שתיקחו לתשומת ליבכם ותיישמו את זה בחוק

רויטל רוט:  שאנחנו נראה שינוי לטובת הפוסט טראומטיים

רויטל רוט:  לא כתוב 30% רק לקטועי רגליים, למה? למה האיפה ואיפה הזאתי? כי לא רואים את הפציעה, אבל לבעלי לא רואים? ולפוסט טראומטי הזה לא רואים? אז הוא יכול? למה הוא כן יקבל והוא לא יקבל? למה איפה ואיפה? לא

רויטל רוט:  אז הפוסט טראומטיים, אני פה להגיד די ולשים סוף לסאגה הזאתי

רויטל רוט:       פוסט טראומטיים הם כבר לא שקופים, אנחנו, אני אישית, אקדם אותם

רויטל רוט:  אני אקח אותם אישית לידיים שלי ואני אעשה הכל, ואם צריך אנחנו גם נצא בהפגנות, כי לא ייתכן מצב כזה שהפוסט טראומטיים קולם לא נשמע

רויטל רוט:  וזה קטע, כי גם מבחינה פיזית קולם לא נשמע, אבל גם מבחינה חוקית? אז די

ישראל אייכלר: תודה רבה

ישראל אייכלר:  גל רוטשטיין, תצמצם בדקה כדי שנוכל לעזור לאחרים

גל רוטשטיין: אין שום בעיה, אני אנסה לתמצת את דבריי כמה שיותר מהר

גל רוטשטיין:  האלוף אייל זמיר הציג פה מצגת מאוד מאוד נחמדה אך לצערי במבחן המציאות היא כותרת חלולה

גל רוטשטיין:  מסלול ירוק, גם אני קיבלתי מסלול ירוק אחרי 20 שנים המתנה, אבל אני לא נחשב לחדש, אז אני כבר אחרי 32 ועדות בפתח תקווה ועוד מחכה לבית משפט

גל רוטשטיין:       חונכים לילדים זמן המתנה ממוצע שמונה חודשים כשיש שם חברות שיכולות לתת את המענה מיידי, ולא נותנות עזרה

גל רוטשטיין:       הנושא של הדיור זה הדבר הראשון, אני הוגדרתי לא בר שיקום נצרך כמו שאבי דיבר, אני בקבוצה הקטנה הזאת

גל רוטשטיין:  לי אין סיכוי בחיים שיהיה לי בית

גל רוטשטיין:  הילדה שלי בת 4

גל רוטשטיין: 5, שנה מהיום אני צריך לרשום אותה לכיתה א', פחות משנה מהיום נגמר לי הסיוע בשכר דירה, אני אשמח אם מישהו מכם יודע להגיד לי איפה הילדה שלי תלך לכיתה א'? כי אני שנה מהיום אגור ברחוב

גל רוטשטיין:  אני שנה מהיום אהיה גרוש, גר ברחוב, עם ילדה שלא יודעת איפה היא הולכת לבית הספר

גל רוטשטיין:  כשאנחנו באנו והוכחנו, יש לנו נכה צה"ל מומחה לנדל"ן, ישבנו וכתבנו הצעה שהוכחנו שאפשר לפתור את בעיית הדיור לכלל נכי צה"ל ויעלה לאגף השיקום פחות

גל רוטשטיין:  איפה שיתוף הפעולה?      כל הנושא של בית חם, בתים מאזנים נכון דיברו איתנו, הדרישה הראשונה והיחידה שלנו הייתה לא לעבור דרך הקובייה של הפסיכיאטריה בתל השומר שסוגרים אותך בחדר לארבע שעות כדי להיכנס לבית החם

גל רוטשטיין:  אז מה התנאי הראשון כדי להיכנס לבית החם? להינעל ארבע שעות בקובייה, ייקחו לך את התרופות ומעכשיו ועד שתצא מהבית החם אין לך שליטה על התרופות

גל רוטשטיין:  אתה יודע מה זה מישהו אחד מאיתנו כשהוא מתפוצץ ואין לו גישה מידיית לתרופה? זה יכול להיגמר בזה שאני אוריד בן אדם

גל רוטשטיין:  ממש ככה

גל רוטשטיין:       עכשיו אני יושב פה ואני את מחסום הבושה שלי איבדתי מזמן

גל רוטשטיין:  אתה יודע למה אני קיבלתי את התשובה של ההכרה? כי אני עמדתי עם חבל בכניסה לאגף השיקום אחרי 19 שנים 364 ימים ואמרתי שאם ב-20 שנים לא תהיה לי תשובה אני תולה את עצמי, וזו הדרך היחידה לקבל תשובה

גל רוטשטיין:  וכשאני העזתי לצעוק שאני לא מקבל מענה, אז התשובה שקיבלתי היא 2:00 שש שוטרים הביתה, אזיקים על הידיים, אזיקים על הרגליים, שלושה שבועות מעצר בית על שווא

גל רוטשטיין:       וברגע זה מתנהלת חקירת משטרה נגד שמונה עובדי אגף השיקום שהעבירו הקלטות של ועדות רפואיות שלי, התעללו בי, שינו לי מסמכים רפואיים

גל רוטשטיין:  ההתעללות לא נגמרת, אתם חזרתם 40 צעדים אחורה לפני האירוע של איציק

גל רוטשטיין:  מה שהיה בשנה הראשונה המוצי פוצי שמוצי ליטופים נגמר

גל רוטשטיין:       אנחנו היום נטחנים, אנחנו מאבדים חברים, אנחנו מפעילים מערך חירום שלנו, החבר'ה שאתם רואים פה קופצים כל לילה להציל אנשים מהתאבדות

גל רוטשטיין:  בשבועיים האחרונים יושבים פה אחד, שתיים, שלוש, ארבע אנשים שהצילו אנשים מהתאבדות

גל רוטשטיין:  אנחנו עושים את העבודה שלכם

ישראל אייכלר: תודה רבה, נתי שקד עכשיו, בבקשה

נתי שקד: אוקיי אדוני אני הייתי בישיבה וקודם כל אני רוצה להגיד לכבוד האלוף בשבילי הוא אלוף במיל', אתה מפקד שלנו, אני הבאתי את הכומתה כי מבחינתי אני לא יודע מה זה נכה צה"ל, אני לא יודע מה זה ארגון נכי צה"ל, אתה שלחת אותי לקרב אני הלכתי לקרב פעם אחר פעם בסדיר ובמילואים, לבנון השנייה היינו שלושה אחים ביולוגים באותו קרב

נתי שקד:       אני לא יודע, אני לא מצליח להבין את כל הפוליטיקות הפנימיות, מבחינתי אמרת דבר אחד שאני חושב שלזה אני רוצה להצדיע לך, שאמרת השתקמות בקהילה, זו הנקודה המרכזית

נתי שקד:  אין שיקום בלי השתקמות בקהילה, אין

נתי שקד:  אני אתחיל מההתחלה אני אעשה את זה בצורה מסודרת

נתי שקד:  קודם כל אני אפנה לחברי הכנסת מהקואליציה, חברת הכנסת טלי גוטליב מהקואליציה, ממשלת ישראל קבעה בקווי היסוד שלה, הליכוד קבע יותר נכון, בקווי היסוד, וחתמו על זה כל מפלגות הקואליציה, הרב אייכלר כל מפלגות הקואליציה חתמו, כולל המפלגה שלך, על סעיף 19 שאומר לא בקווי יסוד קבעו את זה בהסכמים קואליציוניים, הממשלה תפעל להסדרת הטיפול השיקום ורווחת נכי צה"ל הלומי הקרב, אשר נפגעו מפעילות מבצעית, תאונת אימונים, וכל פעילות אקטיבית מסכנת חיים אחרת לרבות דרכי שיקומם בתעסוקה ראויה, דיור משפחה וקהילה

נתי שקד:       באו כבר לפני 20 שנה, אני אגלה לכם סוד, לפני 20 שנים הייתה פה חברת כנסת מצביעת מרץ זהבה גלאון, היא התחננה בשנת 2000 שיגדירו מה זה הלם קרב? והתנגדו לזה

נתי שקד:  ומה הם אמרו לה? אין דבר כזה הלם קרב, יש פוסט טראומה

נתי שקד:  אבל גם אין דבר כזה פדוי שבי, יש לוחם שיצא לקרב, נפל בשבי ויש לו פוסט טראומה

נתי שקד:  יש לוחם שיצא לקרב ויש לו פוסט טראומה

נתי שקד:  חוסר הרצון הזה, 75 שנים, לא לקרוא לילד בשמו, יוצר עיוות

נתי שקד:  למה אני כל כך טעון גם? אני ישבתי פה 24 ישיבות בכנסת אצל אלי אללוף, אחד הדברים שכל הזמן זה חזר, אמרו להם החבר'ה מהאוצר, ויושב פה עורך הדין

ישראל אייכלר: בלי שמות, הלאה

נתי שקד: אמרו להם חבר'ה, תגיעו לאיזושהי הסכמה, תוותרו, תצילו משפחות וכל פעם הנושא הראשון שדובר עליו היה רכבים, עגלי הזהב

נתי שקד:  אני בעד שנכי צה"ל יקבלו רכבים, אני בעד שנכי צה"ל ייסעו מצידי על יגואר, לא מעניין אותי על מה, אבל לא יכול להיות, ואני אגיד את זה, לא יכול להיות שממשלת ישראל, סליחה עם כל הכבוד לארגונים, ממשלת ישראל לא מגדירה, היא זו ששולחת לקרב, מה יותר חשוב, מה יותר חשוב?     

ישראל אייכלר: תודה רבה

נתי שקד: רגע אני לא סיימתי

ישראל אייכלר: החברים שלך מחכים לזכות דיבור

ישראל אייכלר:  אוקיי אם זה בסדר בשבילך

נתי שקד: רק שניה עוד שניה אחת ואני מסיים

נתי שקד:  תראו, יש שני דברים שאני רוצה להגיד

נתי שקד:  אנחנו המון פעמים קודם כל אני גם דיברתי על זה על ארגון נכי צה"ל, אני חושב שארגון אחד יציג חזק ונכון, אך לצערי באמת אין רצון אמיתי לעשות בחירות גם ידניות וגם דיגיטליות כדי שלא 10% יצביעו אלא 90% מנכי צה"ל יצביעו

קריאה: אנחנו לא פה בשביל פוליטיקה

נתי שקד: שניה, על הארגון המייצג

שפרה שחר: הארגונים לא רלוונטיים עם כל הכבוד, המדינה שלחה אותם והמדינה חייבת להם, וארגון נכי צה"ל הוא לצורך העניין לא רלוונטי

שפרה שחר:  משרד הביטחון שלח אותם לקרב ומשרד הביטחון חייב להם

שפרה שחר:  מה זה, הסתדרות?     

נתי שקד: אייל, לימור היקרים תקשיבו

נתי שקד:  נכי צה"ל, כמו צבא הגנה לישראל גרים ממטולה ועד אילת

נתי שקד:  הקמת מרכזים ענקיים בכל מיני מקומות לא יפתרו את הבעיה

נתי שקד:  צריכה לקום פה ועדה בין-משרדית ביחד עם הרשויות הממשלתיות ולצאת פה באמת באמת למערך לאומי של הוצאת הפצועים האלה מהבית

נתי שקד:       אני אומר לך על עצמי, אני רואה חשבון עם תואר שני מהעברית

נתי שקד:  אתה תיקח את הרכב מחר, אני חותם הנה עכשיו, תחזיר לי את התעסוקה, תחזיר לי את הקריירה, תחזיר לי את המשמעות

נתי שקד:  מה זה שווה? אני אומר לכם, איך יכול להיות שעוברים פה כל כך הרבה מיליונים ולא אומרים חבר'ה אוקיי אנחנו נעביר רכבים, אבל חצי אנחנו מעבירים לשיקום, אבל חצי אנחנו מעבירים לדיור, אנחנו עושים איזושהי מערכת איזונים

ישראל אייכלר: תודה רבה, המנכ"ל בוודאי רושם את עניין התעסוקה שנתי דיבר על זה

ישראל אייכלר:  אתה עכשיו, אני הולך לפי הסדר

ישראל אייכלר:  איציק רוצה לדבר אבל אחרי החבר'ה, איציק ידבר אל תדבר

נדב וירש: נעים מאוד קוראים לי נדב וירש, פצוע מצוק איתן, אני מאוד מאוד שמח להיות פה ואני מאוד שמח שפתחו פה את הדלתות לכמה אנשים ולהרבה מאוד הלומי קרב לאחר שנתיים שלמות שהדלתות היו סגורות

נדב וירש:  אז תודה רבה לך הרב אייכלר, ותודה לך אייל זמיר על זה

נדב וירש:       יש לי פה שלושה דברים שאני מאוד רוצה לדבר איתכם עליהם, ואני חושב שאתם צריכים לקחת אותם ברצינות

נדב וירש:  ראשית כל, חוק הנכים, אני מאוד מאוד שמח שדאגו לכל האוכלוסיות הנכות בארץ, אבל לא דאגו לאנשים שנפצעו בפעילות מבצעית

נדב וירש:  איזה כיף? אתם לוחצים על הכפתור, אנחנו הולכים להילחם ובסופו של דבר הזכויות שלי לא נמצאות בחקיקה

נדב וירש:       עכשיו אני שואל שאלה, אני מרגיש שאני נכה צה"ל הרבה מאוד שנים, אני חוויתי גם בירוקרטיה מאוד מאוד קשה במשרד הביטחון ואני חייב להגיד לך את האמת אייל, אני מרגיש שבסופו של דבר אני לא צריך את הארגון היציג הזה כדי שיגיד שצריך לעשות כמה דברים

נדב וירש:  אני מסתכל על אגף השיקום כאגף שאני מוצר הקצה שלו, ולי חשוב להגיד לך את האמת, רק אגף השיקום, לא מעניין אותי ארגון נכי צה"ל, הוא לא מעניין אותי

נדב וירש:  מעניין אותי שאגף השיקום יהיה מוסד חזק, שיכבדו אותו בדיוק כמו ביטוח לאומי, אותו דבר

נדב וירש:  שאם הוא מבקש משהו זה קורה ואם אומרים לו לבצע הפרדה של פוסט טראומטיים ולעשות מיון, ממש ככה, כי קוראים לנו לקוחות, אז אני לקוח VIP, בסדר? כולנו כל הלוחמים אנחנו לקוחות VIP, וככה זה לא מרגיש

נדב וירש:  זה אחד

נדב וירש:      שתיים, בחוק אין לנו גם פרמטרים

נדב וירש:  כשאתם דיברתם בוועדת חוץ וביטחון לפני שבועיים או שלושה שבועות, אמרתם תורת שיקום תורד להלומי הקרוב

נדב וירש:  היום אין תורת שיקום להלומי הקרב

נדב וירש:  הפרמטרים לא נמצאים שם

נדב וירש:  עכשיו, אני מבין שאתם רוצים לשלוח אותנו ללימודים ולעשות לנו וואו אתה חכם, אתה מדהים

נדב וירש:  תקשיבו טוב, נגמרו הלימודים, אנחנו נפלטים מהחברה

נדב וירש:  אל תספרו לי סיפורים, אל תשקרו לי, תכניסו את זה לתוך החוק, את התעסוקה, שאני אהיה מוגן בתעסוקה, שאם מפטרים אותי, שמשרד הביטחון ואגף השיקום לא מעניין אותי הארגון הזה, מעניין אותי אגף השיקום ידע לשמור על הנכים שלו, על אנשים שנפלטים מהחברה

נדב וירש:       מה שקורה בפועל ילדים בני 21 מקבלים הכרה

נדב וירש:  מה שאתם עושים אגף השיקום ואני באמת מכבד אתכם ואני אוהב את כל האנשים שיושבים מאחורה, מכבד את כולם

נדב וירש:  מגיע ילד בן 21 כמוני וכמו איציק ילדים תמימים חמודים רוצים לבקש הכרה, מקבלים 20%

נדב וירש:  תקשיבו טוב, כל מי שנפצע בפעילות מבצעית, כולם ללא יוצא מן הכלל, יגיע ל-50% בסוף

נדב וירש:  אנחנו לא מקבלים זכויות ב-20%

נדב וירש:  כל האנשים הצעירים נזרקים, ההורים מוותרים עלינו, כולם מוותרים עלינו

ישראל אייכלר: תודה רבה

נדב וירש: סליחה הרב אייכלר, הדבר השלישי והאחרון זה שאתם אגף השיקום, אני באמת מבקש ממכם, אתם מכירים אותי טוב, אתם יודעים בדיוק מי אני, ואני רץ פה בחדרים של חברי הכנסת ומספר להם את החרפה הזאת שקרתה, שאתם הפקרתם את הלוחמים האמיתיים, הלומי הקרב, שהלכו לפקודה והלכו לבצע

נדב וירש:  יש פה דוגמה חיה, קוראים לו איציק סעידיאן

נדב וירש:  איציק סעידיאן נפצע בצוק איתן

נדב וירש:  אני גם מצוק איתן וכל החבר'ה פה מכל מלחמות ישראל, זו הבושה שלכם שאנחנו כאן ולא בשיקום ולא עם המשפחות שלנו כדי קצת קצת שנהיה קצת מאושרים ובמקום להביא אותנו לגאולה האמיתית, ואתם יכולים להביא אותנו לגאולה האמיתית, כי הם לא מעניינים אותי, מעניין אותי שמדינת ישראל יעמידו במקום את האנשים שתופסים ברצועה של הכלב

נדב וירש:  אתם לא ככה, זה לא פה היום

נדב וירש:  חשוב להגיד את הדברים כמו שהם וכרגע אתם לא מקרבים אותנו לגאולה, אתם מקרבים אותנו לקץ

נדב וירש:  תודה רבה

קריאה: תעסוקה ולימודים גם לנצרכים, לא רק למי שלא מוגדר ככה

קריאה:  נצרך לא זכאי ללימודים

ישראל אייכלר: תודה נדב

קריאה: תעסוקה ולימודים גם לנצרכים, לא רק למי שלא מוגדר נצרך

קריאה:  נצרך לא זכאי ללימודים

אליסף איש שלום: שלום שמי אליסף איש שלום, ואני מ"פ טנקים במילואים

אליסף איש שלום:  התגייסתי בשנת 2000 ולמעשה השירות האחרון שלי עם פלוגת המילואים היה בשנת 2014

אליסף איש שלום:  כבוד ראש הוועדה וחברי הכנסת ותודה לאלוף אייל זמיר שנמצא איתנו כאן, מכבד מאוד את המעמד ואנחנו רואים את ההידרשות שלך לנושאים ואת הנגיעה שלהם אליך

אליסף איש שלום:       פיגוע טרור חוצה הגבול אמש הזכיר את מי שלא חש מספיק מקרוב, את האיומים מקרוב ומרחוק

אליסף איש שלום:  אין כאן כאלה שצריכים תזכורת, כאן כולם מסכימים שהחוסן הלאומי, שחוסננו החברתי, תלויים ביכולתנו לדאוג לשלומם ולשלמותם של לוחמינו

אליסף איש שלום:  לשאת על כתפינו את הפצועים ולהבטיח להם כל מאמץ לשיקום מיטיב ומקסימלי

אליסף איש שלום:  ובכל זאת למרות הקונצנזוס הרחב בטיפול בהלומי הקרב ומשפחותיהם, מעגל הנפגעים הראשון, החוק לא מבשיל פעם אחר פעם

אליסף איש שלום:  שוב ושוב נעצר החוק על היותו חוק העוסק במגוון זכויות אך נעדר מחויבות לשיקום בכלל, ולהתייחסות מעמיקה מיוחדת להלומי הקרב

אליסף איש שלום:       ומדוע נדרש מענה מיוחד להלומי הקרב? האם יש עוד מישהו שעוד לא הבין את גודל המצוקה? אנחנו כאן, לא לסיפורים ולא לפתרונות אישיים, אנחנו כאן להבטיח שיקום ראוי לאחינו ולאחיותינו, הלוחמים והלוחמות ובני משפחותיהם הפצועים משכבר, ואלו שעוד ייפצעו לצערנו בעתיד

אליסף איש שלום:  אני בא להציע כאן הצעה פרגמטית, ערכית, ושבכוחה לסלול את כברת הדרך הבאה לקידום החקיקה

אליסף איש שלום:       אני לא אכנס כאן להצגה עצמית, זה פחות רלוונטי אבל גם אני עצמי הלום קרב, התמודדתי שנים לבד, שירתי תך כדי התמודדות לבד ורק כשהנטל גבר מידי הופניתי לתחילת תהליך השיקום, שאגב לווה ברגרסיה מאוד מאוד משמעותית

אליסף איש שלום:  היום אני אבא למשפחה עם שלושה ילדים ומטפל בהלומי קרב, תוך כדי התמודדות יום-יומית שלי

אליסף איש שלום:       הוועדה מכונסת כאן כדי לכנס חקיקה במתכונת מאוד דומה לאלו שנחלו כישלון חרוץ בעבר הלא רחוק

אליסף איש שלום:  גם הפעם רבות הביקורות ובעצם ברור עומק האבסורד, בכך שמובא חוק אחרי למעלה משנתיים מקריאת שר הביטחון וראש הממשלה, ומה שמונח על השולחן עוסק בזכאויות כאלה ואחרות, שבינן לבין שיקום חסר הרבה

אליסף איש שלום:       בעצם עולה השאלה אל מגישי החוק, ובמקרה זה בראשם ארגון נכי צה"ל, האם אתם יודעים ומכירים בעומק הבעיה ובמשך שנתיים לא הצלחתם להניח הצעת חוק מתאימה תגידו לא עמדנו במשימה, ובואו נפנה לפרוגרמה אחרת

אליסף איש שלום:  ופונה לחברי הכנסת, איך אתם נותנים לחוק שאינו עוסק בשיקום ולא מקבע הכרה וטיפולים בהלומי הקרב, שגם מה שנעשה בשנה האחרונה כהוראת שעה עומד לפוג, איך אתם נותנים לזה להיחתם על שמכם?      ויחד עם זאת ,אני שומע את הקולות שרוצים להעביר את החקיקה as is כי אחרת ייעצר כל המומנטום ולא נראה חקיקה עוד שנים וכו'

אליסף איש שלום:  היינו רוצים להבטיח לכל אחד מפצועי צה"ל את השיקום המיטבי, כולנו, לכל הפצועים

אליסף איש שלום:  חזית השיקום העיקרית שלא טופלה עד היום היא הלומי הקרב

אליסף איש שלום:  אשמח לשמוע את הנציגים השונים, המקצועיים, עונים לשאלה מהו שיקום? האם הוועדה התלכדה לכדי מטרת שיקום מוגדרת? יש כאן כזאת? אם כן, מהם הפרמטרים? בואו נדבר עליהם, בואו נגע בעומק

ישראל אייכלר: תודה רבה, זאת השאלה המרכזית

ישראל אייכלר:  דוד גלבוע כבר הרבה זמן מבקש לדבר, בבקשה

אליסף איש שלום: מנהלת שתתכלל את האירוע הזה בחסות ממשלתית היא תוכל לפתור את הדברים, עם אכיפה, עם חקירה, עם הבנה לעומק

ישראל אייכלר: תודה רבה, דוד גלבוע בבקשה

דוד לוי: אני אספר רגע אחד על עצמי ואחר כך אני אכנס לדברים

דוד לוי:  אני הייתי מג"ד בצבא, אני איש סיירת, אני נפצעתי פעמיים

דוד לוי:  אני פגוע פיזית, אני 54% על הרגליים, 35% נכה פוסט טראומה, אם הייתי רוצה גם הייתי מקבל 80%

דוד לוי:  אני רוצה שתבינו נקודה אחת

דוד לוי:  אנחנו כאן צריכים למצוא שני דברים, אחד, את הייחוד ואת קבלת כמה שיותר מהר את הדבר שחוקתי

דוד לוי:  כל עוד זה לא מגיע, אנחנו לא יכולים לקבל כלום, ואנחנו צוברים הפסד

דוד לוי:  אני שירתי 32 שנים למען המדינה

קריאה: לא הבנתי

ישראל אייכלר: לא להפריע

דוד לוי: אני רוצה שתבינו נקודה אחת

דוד לוי:  הבדל כאילו יש, אני אומר לכם כאחד שמשותק ברגל אחת, רגל שניה יש לי קטיעה חלקית, רסיסים ועוד מלא דברים

קריאה: מה זה יעזור לך חצי שנה באוטו?     

ישראל אייכלר: לא ייתכן להפריע לנכי צה"ל לדבר

ישראל אייכלר:  הסדרנים

ישראל אייכלר:  תנו לדוד גלבוע לדבר

נתי שקד: תסביר לי מה יעזור חצי שנה באוטו?     

גל רוטשטיין: כמה חודשים גרת ברחוב? כמה אנשים פה גרו ברחוב כי אין לנו איך לחיות? כמה זמן הילדה שלך אכלה אוכל מהרווחה?     

דוד לוי: אתה תלמד שצעקות לא פותרות את הבעיה

ישראל אייכלר: גל אנחנו שמענו אותך בכאב, אני רוצה שתשמע גם את דוד

דוד לוי: מה שאני רוצה לומר זה שאנחנו חייבים להבין נקודה אחת

דוד לוי:  אני פטריוט ישראלי - - -     

קריאה: גם אנחנו

ישראל אייכלר: לא ייתכן לא לתת לנכה צה"ל לדבר

נתי שקד: מי שפינה אותך זה הלומי קרב אתה יודע את זה

נתי שקד:  אתם בזים לנו זו התחושה, וזה עצוב מאוד

דוד לוי: אני הלום קרב לא פחות ממך

דוד לוי:  תפסיק עם השטויות שאתם מדברים ותתנו לדבר

דוד לוי:  אני בחיים לא הייתי פוליטי

ישראל אייכלר: דוד גלבוע, תדבר אלינו, לא להתווכח

נתי שקד: אתה בז לנו, אנחנו יודעים את זה

ישראל אייכלר: דוד גלבוע דבר אלינו אל תתווכח, דבר אל חברי הכנסת

ישראל אייכלר:  דבר

קריאה: זו הסיבה למה צריך ארגו יציג להלומי הקרב

קריאה:  בבקשה יש לכם הוכחה חיה

דוד לוי: אני חושב שמה שאמרה חברת הכנסת צגה, שאין פה איחוד

דוד לוי:  כולם בנו פה שתי קבוצות

דוד לוי:  לא צריכים להיות פה שתי קבוצות

נתי שקד: הרב אייכלר, למה לא רואים פה נכים פיזיים? למה כל דיון במשך שבע שנים רואים פה רק הלומי קרב

נתי שקד:  למה אין שיקום?     

קריאה: נתי למה אתה סתם אומר? למה אתה אומר שאין פה נכים פיזיים? יש פה לא מעט

דוד לוי: אני רוצה לומר נקודה אחת

דוד לוי:  החבר'ה האלה לא מבינים שאני הלום קרב כמוהם

שפרה שחר: אם ארגון נכי צה"ל היה עושה את העבודה שלו לא היינו פה היום

שפרה שחר:  וחבל מאוד שאגף השיקום גם הולך להצטלם איתו

דוד לוי: אין ביניכם הבדל, זאתי האמרה הגדולה

דוד לוי:  כולנו פה למען מדינת ישראל

אביב לוי: יש הבדל, רוקדים לנו על הדם, עשורים שלמים רוקדים לנו על הדם ועושים מאיתנו צחוק

אביב לוי:  בגלל זה הפכו אותנו לפסיכופטים משוגעים והמשטרה עושה מאיתנו, גומרים אותנו אצל שוטרים, זו הסיבה

ישראל אייכלר: טוב, עכשיו אני מבקש לתת לאיציק סעידיאן

דוד לוי: אני לא סיימתי, הם לא נתנו לי לדבר

ישראל אייכלר: אבל ברגע שנקלעת לוויכוח, איבדת את האפשרות לשכנע

ישראל אייכלר:  ביקשתי אותך לדבר אליי, לדבר אל חברי הכנסת, אז דבר

ישראל אייכלר:  אני מבקש מהסדרנים, הגברת שחר אני אומר לך, את לא נכה ולכן אין לך את החסינות שאני נותן לנכים, ויוציאו אותך החוצה אם את תפריעי

ישראל אייכלר:  את שומעת? לא להפריע, בבקשה לשבת ולהקשיב כמונו

ישראל אייכלר:  דוד תסיים את הדברים

דוד לוי: אני לא רציתי לפרט כאן את כל מה שעברתי בחיי לאורך 40 שנים עד שהוכרתי כנכה צה"ל הלום קרב

דוד לוי:  הייתי מג"ד, הייתי מפקד פלס"ר, יחידות מיוחדות

דוד לוי:  אני פגוע, אף חייל שלי לא ידע שאני פצוע

דוד לוי:  אבל הרעיון היה שבאחד התרגילים מישהו גילה שאני יורה לכיוון לא נכון, ואז שאלו אותי מה קרה? אמרתי שאני שמעתי את - - - ואז פינו אותי ליחידה לתגובות קרב

דוד לוי:  אבל אני רוצה שתבינו נקודה, אני רק בשבילך כדי שתבין, אני עברתי ארבע גירושים בחיים שלי

ישראל אייכלר: דבר אלינו

דוד לוי: הנקודה היא, אתם תבינו נקודה אחת, כל עוד לא נהיה גוש, אצבע לבד לא עושה כלום, רק אגרוף עושה

ישראל אייכלר: דבר אלינו דוד

קריאה: איפה הביחד? ב-2017 ארגון נכי צה"ל עמד בכנסת ואמר אנחנו לא רוצים להיות ילדים של הלומי קרב, תדאגו לנו - - - לפני איציק לפני הכל, אתה אמרת את זה כשהיית - - - לפני שהיית יושב ראש

דוד לוי: אני עברתי שתי פציעות, אני לחמתי כנכה צה"ל במלחמת יום הכיפורים

קריאה: הוא גם הלום קרב, הוא לא מוכר אולי

ישראל אייכלר: תודה רבה

ישראל אייכלר:  עכשיו אני רוצה שיהיה שקט, איציק סעידיאן ידבר, לא להפריע לו בבקשה

ישראל אייכלר:  איציק בבקשה

איציק סעידיאן: אני רק אגיד שאני מרגיש שאני ממש מרגיש שאני נכנס למין התקף, ואני מונע את זה ברוך ה' אני מצליח למנוע את זה

איציק סעידיאן:  אני מרגיש חצוי ואני מנסה להבין תוך כדי ואני רוצה להגיד, אני אנסה לקצר את זה כמה שאפשר

איציק סעידיאן:       אני אתחיל במה שאמרה חברת הכנסת צגה, שהיא אמרה שהכוח האמיתי בשורה התחתונה שנבין את זה כשאנחנו מאוחדים הכל קורה

איציק סעידיאן:  גם זה, במלחמות, כל דבר, כשנסכים לקבל אחד את השני וכל אחד את דעותיו אני חושב שאנחנו נתקדם בצעדי ענק יותר

איציק סעידיאן:       אני רוצה לעבור למה שעבר חבר הכנסת חיליק שאמר שאי אפשר להתעלם מזה שכן נוצר פה איזשהו שינוי שלא היה המון המון זמן וכן לפחות התחיל משהו

איציק סעידיאן:  וחבר הכנסת ישראל אני מרגיש שזה מאוד מתחבר לליבו ולאייל, וללימור

איציק סעידיאן:  אני מאוד מקווה להאמין, אני לא מכיר א הדבר הזה, את הכנסת

איציק סעידיאן:  אני מרגיש ככה, אני מקווה מאוד

איציק סעידיאן:       ואחרונה חביבה אני רוצה לעבור למה שאמרה חברת הכנסת אפרת

איציק סעידיאן:  זאתי האימרה הגדולה בעצם שאני קמתי ועשיתי את המעשה הזה

איציק סעידיאן:  אני היום נלחם, השתחררתי ואני נלחם מאוד מאוד יש לי המון המון דברים שמסובבים לי את הראש, בעיקר המחשבה של איך עשיתי את זה ולמה עשיתי את זה? ואני מבין גם עד כמה הנזקים היום, עד כמה הם באמת לאורך כל החיים

איציק סעידיאן:  ואני אגיד את זה במשפט אחד, אני לפני שעשיתי את המעשה הזה, הייתי מוכר על 25% משהו כזה והקושי הקשה שלי שזה מעביר אותי למה שאמרה חברת הכנסת דבי, לזה שאני מוכר 25% ואני רואה אנשים שמגיעים לארגון נכי צה"ל, לבית הלוחם, כל יום 10:00 שם כל יום

איציק סעידיאן:  ואני? לא יכול לצאת מהבית

איציק סעידיאן:  חברים שלי איתי, אני רוצה כמו שאמרה חברת הכנסת דבי, להבין, כמו שאתה אמרת אייל, שאנחנו עושים פה משהו שעוד לא נעשה בעולם

איציק סעידיאן:  אני חושב שיש לזה קשר מאוד ישיר לזה שאנחנו יהודים וכל ההיסטוריה שעברנו

איציק סעידיאן:  אני כזה

איציק סעידיאן:       וחשוב להבין שהפוסט טראומה של הלם קרב, העוצמה ובסוף אתם מבינים את זה, אנחנו מגיעים לרוב ההתאבדויות הם של אנשים שהם הלומי הקרב

איציק סעידיאן:  אני לא רוצה להשוות פוסט טראומה של מישהו אחר, שמישהו ייפגע ממני, אנשים שהתעללו בהם, או דברים מכל הסוגים, כולם, הנפש, כמו שדבי אמרה, היא לא איזה איבר שאנחנו יכולים להוציא מהגוף ולעשות לו מין פיזיותרפיה, זה כל כך רוחני וזה כל כך מה שנקרא, יכול להיות כל כך קיצוני אצל אחד אחר ואחד אחר, זה כל כך שונה, כמו שאמרה אפרה שצריך להתאים איזושהי חליפה

איציק סעידיאן:       ואני חושב שעם כל הכבוד לזה שאני מאוד מכבד את זה שכל העניינים האלה מתקדמים, ואני לא רוצה לחמם אבל יש איזשהו משהו קטן שצריך להוסיף את היחס לאנשים הלומי קרב, אנשים שראו את חברים שלהם

איציק סעידיאן:  אני, המעשה שלי, בסוף אני עשיתי איזשהו בירור כאילו מה? קמתי מתוך כעס ועשיתי את הדבר הזה, מה? אני עד כדי כך דביל? אני לומד איזשהו חשיבה הכרתית ואני מתקרב למהות ואני מבין שאני יצאתי באיזשהו מקום להילחם, להילחם על החברים שלי, אלו שאני הולך לבית הלוחם ואני רואה אותם פעם בשבוע אולי פעם בשבועיים, והם לא יוצאים מהבית, אבל הם מוכרים 20% רק ואלה מוכרים 100% כל יום מגיעים בשעה מדויקת עם האנשים שלהם, עם הילדים שלהם, ואני תקוע בבית

איציק סעידיאן:  אבל איך הם 100% ואני 20%? עם כל הכבוד? הנפש יכולה להשתלט על כל הגוף

איציק סעידיאן:  ובגלל זה אומרים שהמחלות מגיעות מהנפש, ואני אומר לכם לא מעט פעמים אני הרגשתי שפצעים יצאו לי בגוף בגלל הנפש, ויש היום הוכחות מדעיות ובואו לא נתעלם מזה

איציק סעידיאן:       וניקח את מה שאייל אמר, אנחנו עושים פה עכשיו כרגע היסטוריה, וכדי לעשות היסטוריה צריך להיות מאוחדים, צריך להבין אחד את השני, לדעת שגם לשני יש מקום, וגם לך, אתה צודק, אבל בואו נדאג לכולם, לכל הדבר הזה שנקרא נכי צה"ל, שאנשים שחייבים פה במדינה ללכת ולהסתכן ולצאת מהחיים שלהם שבמדינה אחרת אנשים בגיל הזה יכולים לעשות מה שהם רוצים, ובמיוחד אנשים, נשים, ילדים, של הלומי קרב

איציק סעידיאן:       הלומי קרב זה עוצמות שאתה לא יכול, זה משהו שעם כל הכבוד, אי אפשר להסביר אותו גם

איציק סעידיאן:  אי אפשר להסביר אותו

איציק סעידיאן:  וגם יותר מזה, הלום קרב שנמצא עם הלום קרב לא יכול אפילו להסביר, עד כדי כך זה חזק

איציק סעידיאן:  וכמו שאפשר אמרה, צריך לתת לכל אחד את החליפה שלו

איציק סעידיאן:  ואני, בוא נגיד ככה, באותו זמן הייתי צריך להיות מוכר 100% לא פחות מהבחור הזה שקטוע שתי רגליים, וחשוב להבין את זה

איציק סעידיאן:  הנפש שלנו

איציק סעידיאן:  וזה מה שאנחנו לומדים היום בקבלה, בכל העולם המתקדם

איציק סעידיאן:  מבינים עד כמה הנפש

איציק סעידיאן:  וזה מה שמתקשר למה שאמר הבחור פה, צריך שיקום אישי, ואם יש כאלה שצריכים 100% או 100% פלוס, יקבלו את ה-100% פלוס שלהם כי זה כרגע המצב שלהם

איציק סעידיאן:  אם הם נמצאים ברחוב ובן אדם שמוכר 100% גר בוילה והם 20%, אז איפה בסוף בסוף בשורת האמת, איפה הצדק?      משם יצאתי לקרב הזה

איציק סעידיאן:  חשוב שתזכרו את זה

איציק סעידיאן:  נתתי את החיים שלי בשביל זה, נתתי את החיים של המשפחה שלי, נתתי את החיים של הקרובים שלי, נתתי את החלומות שלי באיזשהו מקום

איציק סעידיאן:  ולא, אני לא בא לצאת, אני לא גיבור, אני לא גיבור, אני פשוט מבין שהנפש שלנו זה משהו, מתוך המון לימוד של קבלה אני מבין שהנפש שלנו הוא הכי משמעותי בגוף כמו שהרב יודע אני בטוח שהוא מבין

איציק סעידיאן:  ומשם הוא אומר מה השיקום אמיתי? כי הנפש היא כל כך מורכבת ויש כל-כך הרבה סוגים של הלומי קרב, אבל צריך לתת איזשהו סעיף ספציפי מיוחד להלומי הקרב, משהו שאין מה לעשות, האנשים האלה בסוף הם עמדו תחת פגזים, יריות, מטעני חבלה, על הראש, בשביל שאתם תהיו פה

איציק סעידיאן:  כאילו זה נראה קלישאתי, גם היום להגיד שלום זה נהיה קלישאתי, אבל זאתי האמת

איציק סעידיאן:       ובואו נלך עם האמת ונהיה ביחד ונבין שלכל אחד יש מקום, גם מי שפצוע ב-20% גופני ואין לו את הנפשי, גם לו יש חלק, הוא חלק מהמערכת, הוא חלק ממדינת ישראל, הוא חלק מזה שאנחנו חיים פה 75 שנים בזכות ולא בחסד

ישראל אייכלר: תודה רבה לאיציק סעידיאן

ישראל אייכלר:  אני רוצה לאפשר לראש ארגון נכי צה"ל

ישראל אייכלר:  אני רוצה לאפשר לראש ארגון נכי צה"ל

קריאה: למה אי אפשר לדבר? רק מי שהתפרץ?     

ישראל אייכלר: כולם יכולים לדבר, גם עידן קליינמן

עידן קליינמן: צוהריים טובים לכולם

עידן קליינמן:  ראשית אנחנו מצטרפים פה לדוברים ששלחו תנחומים למשפחות שאיבדו אתמול את היקר מכל ומאחלים החלמה לפצוע

עידן קליינמן:  אגב, סתם לתקן את אבי אבוטבול, להבנתי זה לא היה בקווי יסוד אלא בהסכם קואליציוני, אבל סתם הערת אגב

עידן קליינמן:       אני רוצה לומר משהו, לא תשמעו אותי אומר הפוך, אף אחד

עידן קליינמן:  אף אחד לא ישמע אותי אומר על הלום קרב שהוא יותר קל מנכה משותק

עידן קליינמן:  אני משותק מהחזה ומטה, חטפתי כדור בהיתקלות מטווח אפס בעזה, אני דור שלישי למגיני ארץ, סבא שלי נהרג במלחמת השחרור ואבא שלי נפצע אנושות ביום כיפור בקרב על מוצב בודפשט, ואני מציין את זה כי הקרב על מוצב בודפשט ב-15 באוקטובר, איפה אוריה אהרנפלד, שהוא בקיא במלחמת יום הכיפורים

עידן קליינמן:  אחד הקרבות הקשים ביותר, גדלתי עם אבא פוסט טראומטי

עידן קליינמן:  מעבר לזה גם מוטיל'ה

עידן קליינמן:  מעבר לזה אני חושב שמי שבגיל 19 וחודשיים עומדים מעליו שלושה רופאים בחדר חשוך עם רנטגן ואומרים לו שאם ביום שלישי יודיעו לו שהוא סיים קורס קציני, אז מעכשיו הוא משותף מהחזה ומטה, עשו לי חבר'ה טובה, אל תלמדו אותי מה זה טראומה

עידן קליינמן:  באמת

קריאה: אז איך זה הרכבים יותר חשובים?     

קריאה: טראומה זו טראומה, זה פלואידי, זה אישי, אל תתערבו לאנשים בטראומה

עידן קליינמן: אני לא התפרצתי לאף אחד בדברים

עידן קליינמן:  תנו לי לסיים, ואני אענה לך על רכבים ואל תתערבי לי באמצע

עידן קליינמן:  שימו לב שמתחילת הדיון לא התפרצתי לאף אחד בדברים, לא התערבתי לאף אחד בדברים

עידן קליינמן:  אני אשמח אם תכבדו אותי

ישראל אייכלר: עידן תדבר אל חברי הכנסת, אנחנו נציגי הציבור, דבר אלינו

עידן קליינמן: אמרתי את זה כי חשוב לי, כי שמעתי פה אמירות וחברת הכנסת ביטון, עשי לי טובה, באמת מהמקום הכי כואב, מהמקום הכי מכבד, אל תספרו לנו מה זה לאבד איבר בסדר? אל תספרו לי מה זה להיות כש-3/4 מהגוף שלך - - -     

דבורה ביטון: אמרתי שנפש זה גם איבר, תדייק

דבורה ביטון:  לא אמרתי חלילה מה זה לאבד

קריאה: למה אין ייצוג להלומי קרב בארגון נכי צה"ל, למה?     

עידן קליינמן: לא משנה כמה תצעקו עליי, אני אומר את דבריי

דבורה ביטון: רק תדייק במה שאמרת

עידן קליינמן: מה שאני בא לומר, גברתי, זה שגם הפצועים הפיזיים סובלים מפוסט טראומה

עידן קליינמן:  כולם סובלים

איציק סעידיאן: זה מה שאני בא להגיד עידן, גם מי שלא מוכר

איציק סעידיאן:  כל מי שהיה בקרב הוא בסוף הוא פוסט טראומטי

איציק סעידיאן:  זאתי ההבנה הגדולה

איציק סעידיאן:  ההבנה הגדולה כולם פוסט טראומטיים

ישראל אייכלר: תנו לנו לסיים את הדיון בשבילכם

עידן קליינמן: אני רוצה לדבר אליכם

ישראל אייכלר: תדבר, אני שומע, אנחנו שומעים

עידן קליינמן: בואו נדבר רגע, כי חשוב לי שחברי הוועדה באמת יידעו, וכל מה שאני אומר מעכשיו הוא ממוסמך

דנה פנחסוב: נתי, תכבד

ישראל אייכלר: מי שקשה לו לשמוע אני מציע פשוט להירגע כמה דקות בחוץ

ישראל אייכלר:  נתי אתה יודע שאתה בן בית אצלנו

ישראל אייכלר:  תירגע, תירגע

עידן קליינמן: שלא תהיה טעות, חלק מהצעקות האלה זה כי לא רוצים לשמוע את האמת

עידן קליינמן:  שלא יהיה ברור יש פה אינטרס

שפרה שחר: אתה שקרן

ישראל אייכלר: היא קראה לו שקרן ואני לא מקבל את זה

ישראל אייכלר:  היא אמרה ליושב ראש הארגון שקרן ואני לא מקבל את זה

ישראל אייכלר:  אני מבקש מגברת שחר להתנצל על המילה הזאת

שפרה שחר: אוקיי אני אתנצל בגלל שאתה ביקשת

ישראל אייכלר: אני לא אסגור את הישיבה לפני שעידן יסיים את דברו והמנכ"ל יענה על כל השאלות שלכם

ישראל אייכלר:  אם מישהו רוצה לשמוע את התשובות של המנכ"ל, שישבו בהקשבה בשקט

ישראל אייכלר:  מי שלא יכול לשמוע, הדלת פתוחה

ישראל אייכלר:  עידן תמשיך

עידן קליינמן: תודה

עידן קליינמן:  אני רציתי לדבר קצת עובדות, האמת שרציתי כי יש חברי ועדה שלא מכירים את ארגון נכי צה"ל ונשמעו כל מיני השמצות, סך הכל ארגון מדהים שקם ב-1949, אני לא הארגון, אני יושב ראש הארגון

עידן קליינמן:  אני בעוד שנה מסיים את תפקידי, חוזר להיות עידן

טלי גוטליב: עידן, אל תתנצל על זה, זה בסדר

טלי גוטליב:  זה שאני חושבת - - - זה לא משהו שהוא נגדך

טלי גוטליב:  מותר

ישראל אייכלר: מה אתה מציע עידן?     

עידן קליינמן: סליחה אני מבקש רק להגיד עובדות ואז אני אלך

עידן קליינמן:  הכל בסדר

ישראל אייכלר: לא, אני רוצה שתדבר

טלי גוטליב: לא, תדבר, אבל שניה רגע עידן

ישראל אייכלר: חברת הכנסת גוטליב אל תעזרי לי, באמת אני מבקש

טלי גוטליב: אז תדבר אלינו בלי טענות, אנחנו רוצים לשמוע

עידן קליינמן: אני רוצה לדבר לחברי הוועדה

עידן קליינמן:  רפורמת נפש אחת אושרה על ידי ממשלת ישראל פה אחד ב-9 במאי 2021 והיא מהווה צעד ראשון בתהליך היסטורי של החזרת הטיפול הראוי ובהתאם להסכמות משרד הביטחון לאחר השלמתו, אחת לשנה יועלו לוועדה הנכבדה תיקונים נוספים לייעול הטיפול בנכי צה"ל במסגרת התקציב הקיים

עידן קליינמן:       מטרת הרפורמה בניגוד לכל מה שנאמר, מטרת הרפורמה כפי שנכתב בהחלטת הממשלה מאותו זמן בראשותו של בנימין נתניהו, לפעול ליישום תוכנית לאומית שמטרתה להביא לשיפור משמעותי של הטיפול והשיקום של נכי צה"ל ומערכות הביטחון

עידן קליינמן:       במילים אחרות, מטרתה של רפורמת נפש אחת היא להחזיר את הכבוד האבוד של פצועות ופצועי צה"ל, ולאפשר להם לחיות באופן מכובד את יתרת חייהם, תחת המגבלות של פציעותיהם, תוך חיזוק החוסן הבטחוני של מדינת ישראל

עידן קליינמן:       עכשיו אני מבקש להדגיש, חוזר ומדגיש לפני חברי הוועדה, הרפורמה אינה איזו עסקת צד חשוכה בין משרד הביטחון לארגון נכי צה"ל, כפי שיש מי שמנסה להציג זאת כאן

עידן קליינמן:  רפורמת נפש אחת שאושרה על ידי הממשלה, ותוקצבה בהתאם היא תולדה של תהליך ארוך שהחל בוועדת אייל בן ראובן, הורחב וחודד על ידי צוותי היישום של רפורמת נפש אחת, שכללו את מיטב המומחים בישראל, כגון פרופסור זהבה סלומון מומחית בעלת שם עולמי בחקר פדויי שבי ופוסט טראומה

עידן קליינמן:  פרופסור ארנון אפק סגן מנהל בית החולים תל השומר, פרופסור חיים קנובלר שהיה קצין בריאות נפש בצה"ל, אנשי היחידה לתגובות קרב, נציגי צה"ל

עידן קליינמן:  אמי פלמור לשעבר מנכ"ל משרד המשפטים

איציק סעידיאן: עידן סליחה שאני קוטע

איציק סעידיאן:  אין אחד שיודע יותר כבעל ניסיון

עידן קליינמן: נעשו גם בנוסף שלושה סבבים שונים של שיתוף הציבור

עידן קליינמן:  הן בימים פתוחים, הן בשולחנות עגולים והן בסקרים

עידן קליינמן:  הכל בנוכחות נציגי צה"ל, משרד הביטחון וארגון נכי צה"ל

עידן קליינמן:  עכשיו אני מבקש להדגיש עוד משהו, על פי דרישת הארגון, לאחר המעשה הטראגי של אח שלנו איציק סעידיאן, בהחלטת ממשלה גם נקבע כי יש לתת מענה מיידי לנכי צה"ל כולם, בדגש על נפגעי פוסט טראומה, אשר הטיפול בהם הוזנח לאורך שנים

רויטל רוט: עידן איפה אתה רואה את זה בחוק?     

איציק סעידיאן: אז אני מבקש לחדד את זה, זה לא פוסט טראומטי, זה הלומי קרב

איציק סעידיאן:  אני לא הייתי פוסט טראומטי, אני הייתי הלום קרב

איציק סעידיאן:  סליחה, עם כבוד האתיקה

איציק סעידיאן:  סליחה

איציק סעידיאן:  אם אני שובר לכם את האתיקה האנושית או שזה פוגע - - -     

נחום לאמור פרידמן: תפסיקו לבלבל פוסט טראומה מלחימה, הלם קרב זה רק דבר קטן מתוך פוסט טראומה מלחימה, תשימו את הדברים על השולחן כמו שהם, תתייחסו למדע ברצינות

נחום לאמור פרידמן:  זה לא הלם קרב זה פוסט טראומה מלחימה, ויודעים את זה בבעלות הברית שלנו בארצות הברית

נחום לאמור פרידמן:  אני הבנתי שאם לא מתפרצים אין פה לדבר, אז אני מתפרץ

נחום לאמור פרידמן:  יש פוסט טראומה מלחימה

איציק סעידיאן: אפשר לכבד גם את מי שלא מלחימה ולכבד את כולם

איציק סעידיאן:  כבוד הדדי ככה נגיע לעומק השווה

איציק סעידיאן:  מריבות היו פה, נראה לי, 20 שנים

עידן קליינמן: בוא נדבר סטטיסטיקה ומספרים כי זה מוכיח הכל

ישראל אייכלר: אני חושב, עידן, לצורך העניין, אנחנו הרי נקיים עוד דיונים

עידן קליינמן: אבל אני רוצה לסיים

ישראל אייכלר: אז תסיים

עידן קליינמן: אם התרבות היא שמתפרצים ואז אתם מודדים לנו את הזמנים שאנחנו לא מצליחים לדבר

ישראל אייכלר: לא מדדתי, למרות שאתה ב-11 דקות

עידן קליינמן: לרפורמה הוקצו משאבים רבים בכל מה שקשור, ובמיוחד, דיברתי, על נפגעי הפוסט טראומה

עידן קליינמן:  ההיקף הוא של 474 מיליוני שקלים מתוך 900 המיליון

עידן קליינמן:  מעל 50% מהיקף הרפורמה, הגם שמדובר בשיעור של 12% מכלל נכי צה"ל להם מיועדת הרפורמה, לא כולל הטבות נוספות בתחום הרכב והדיור

עידן קליינמן:  אגב ברכב ממה שאני למדתי, 40% מכלל הרכב זה מפוסט טראומה, ובדיור 61%

רויטל רוט: כן? תראה לי סעיף בחוק

רויטל רוט:  אתה אומר את זה? אז תראה לי את זה בחוק

רויטל רוט:  אבל הוא אומר דרים שהם לא נכונים, סליחה

רויטל רוט:  איפה? איפה?     

קריאה: אתה משקר

עידן קליינמן: את תראי את זה בחוק

עידן קליינמן:  אתם משקרים

עידן קליינמן:  לא כל ההטבות נוספות גם בתחום הרכב והדיור, ביטול מבחן - - -     

ישראל אייכלר: אתם יודעים שהחוק עדיין אינו הושלם?     

עידן קליינמן: כן, לא הבנתי

ישראל אייכלר: לא נשתוק עד שזה יושלם עד הסוף

עידן קליינמן: אני לא מבין מה את צועקת עליי על החוק כשאת לא היית בחוק

רויטל רוט: בסדר ולכן זה הדיון בוועדה, ופה אנחנו מציפים את הכל, נכון

רויטל רוט:  תודה לאל שהוא לא

עידן קליינמן: אני מציין את המספרים שמראים שרפורמת נפש אחת אכן מכירה בצורך הייחודי והמיוחד של נפגעי הפוסט טראומה כמו שגברתי אמרה, והיא מקצה קרוב ל-70%, מכלל תקציב רפורמת נפש אחת מופנית ל-12% מכלל האוכלוסייה

עידן קליינמן:  עכשיו, הנתון הזה לבד ואני אתייחס להערה שלך גברתי ברשותך

רויטל רוט: עידן הנתונים שלך לא נכונים

רויטל רוט:  זה לא נכון

עידן קליינמן: בסדר

עידן קליינמן:  נתון זה לבד ומה שהוצג על ידי מנכ"ל משרד הביטחון מעיין ומגחיך כל טענה בדבר אי ייצוג הולם למי שסובל מפוסט טראומה בארגון נכי צה"ל

עידן קליינמן:  לא בתוך הארגון ולא כלפי חוץ

עידן קליינמן:  אני אגיד לכם, מתוך הדירקטוריון של ארגון נכי צה"ל, שיש בו 21 חברים, ששה או שבעה חברים מוכרים על פוסט טראומה ופגיעת ראש ונפש, אנשים לא יודעים על מה הם מדברים פה

קריאה: אז למה זה משנה לכם שיהיה להם ייצוג בנפרד?     

קריאה: כמה אפשר לשבת בוועדות? כל הזמן מדברים על הלומי קרב, כנראה שמשהו לא בסדר

עידן קליינמן: אני רוצה לבקש משהו בשם הארגון לטובת נכי הפוסט טראומה שאגף השיקום לא יכול לבקש

עידן קליינמן:  ועל פי החוק רק ארגון נכי צה"ל יכול לבקש

קריאה: למה אתה מתנגד להגדיר מה זה עזרה? למה?     

ישראל אייכלר: תודה רבה, אני רוצה לסיים

עידן קליינמן: אולי תתנו לי רגע לומר את מה שארגון נכי צה"ל רוצה לבקש לטובת הפוסט טראומה, לאור השיח הארוך שהיה בענייני הדיור, אולי מה שאני אבקש ימצא חן בעיניכם?     

איציק סעידיאן: אתה צודק אבל אפשר להבין, 75 שנים לא מכירים בהם

איציק סעידיאן:  בוא נעבור הלאה

עידן קליינמן: איציק תן לי להיכנס לרזולוציות

איציק סעידיאן: בואו נסיים, עם כל הכבוד הוא נתן לנו גם לדבר

עידן קליינמן: אנחנו מבקשים מחברי הוועדה הנכבדים לתמוך ביישום הרפורמה, כך שהליכי החקיקה שלה יושלמו כמו שאמרנו, עוד במושב הנוכחי

עידן קליינמן:  פצועות ופצועי צה"ל המתינו מספיק, והגיעה השעה להחזיר עטרה ליושנה, אנחנו מבקשים להוסיף בנספח א' שינויים מבוקשים בנוסח החוק

עידן קליינמן:       אחד, ממונה ייעודי לטיפול בנפגעי ראש ונפש, בסעיף 1 לחוק אחרי הגדרת קצין תגמולים יבוא ממונה פגועי ראש ונפש, משראש אגף שיקום מנהל לצורך ליווי פגועי ראש ונפש, הכוונה וסיוע במימוש הזכויות

עידן קליינמן:  בסעיף 9 א' ח' לחוק בסופו יבוא, היה הנכה פגוע ראש או נפש, יהיה זכאי להגיש את הבקשה באמצעות ממונה פגוע הראש והנפש

עידן קליינמן:  שזה מענה לדרישה הראשונה שהייתה

עידן קליינמן:  תנו לי בבקשה לסיים

ישראל אייכלר: הרי זה מה שאתם דורשים

עידן קליינמן: הנקודה השנייה שעלתה במהלך הדיונים של שולחנות העגולים והפתוח היה סיוע בביטוח משכנתא

עידן קליינמן:  אחרי סעיף 9 ז' יבוא 9 ז' 1, ציטוט, נכה שדרגת נכותו 20% לפחות, יקבל סיוע בתשלום בגין ביטוח משכנתא על פי תנאים וסכומים שיקבע שר הביטחון בתקנות

עידן קליינמן:       הסעיף השלישי, נוסח מתוקן של סעיף חריגים לדיור, פתרונות דיור גמישים לפגועי ראש ונפש ברמת מחוז והגדלת סכומים בוועדת חריגים לדיור

עידן קליינמן:  הסעיף המדובר הוא סעיף 9 ט' ז', יסומן 9 ט' ז' 1 ולפניו יבוא כאמור

עידן קליינמן:  9 ט' ז' סיוע בדיור בנפגעי ראש ונפש

עידן קליינמן:  על אף האמור בסימן זה, לנכה פגוע ראש או נפש, שדרגת נכותו בגין פגיעות אלה הינן 50% נכות לפחות, רשאי קצין התגמולים במחוז השיקום לאשר סיוע בפתרון דיור שאינו נמנה על הזכאות לפי סימן זה, וזאת עקב צרכים ייחודיים בשל הנכות, מאפייניו ומצבו המשפחתי של הנכה, ובלבד - - -     

קריאה: לא רוצים את זה

קריאה:  תעצור

דבורה ביטון: הוא לא סיים לדבר, אתם מתפרצים לו לדברים

עידן קליינמן: אני אחזור, מכיוון שאני חושב אדוני, אדוני יושב ראש הוועדה וחברי הוועדה, אני חושב שזה הסעיף הכי חשוב, הכי חשוב, אני אחזור עליו

ישראל אייכלר: אנחנו שומעים, הפרוטוקול שומע

עידן קליינמן: על אף האמור בסימן זה, לנכה פגוע ראש או נפש, שדרגת נכותו בגין דגימות אלה הינה 50% נכות לפחות, רשאי קצין התגמולים במחוז השיקום לאשר סיוע בפתרון דיור שאינו נמנה על הזכאות על פי סימן זה

עידן קליינמן:  לעניין זה יקים שר הביטחון ועדת מומחים שתמליץ לקצין התגמולים על קיומו של צורך בהתאמת פתרון דיור ייחודי עקב הנכות או עקב המאפיינים הייחודים של הנכה לרבות מצבו המשפחתי

עידן קליינמן:  הרכב ועדת המומחים ייקבע על ידי שר הביטחון

רויטל רוט: לא, שזה לא יהיה בוועדה, לא צריך ועדה

רויטל רוט:  בדיוק אותו הדבר כמו הנכים קטועי הרגליים

עידן קליינמן: אני אסביר

קריאה: ממשלת ישראל החליטה, סוף סוף, אחרי 75 שנים להסדיר את מעמדם של הלומי הקרב או של פגועי טרור שנפגעו בלחימה או בכל אירוע מסכן חיים

קריאה: אפשר רגע לנסות להבין במה מדובר?     

ישראל אייכלר: עידן, את המשך ההצעה תשלח אלינו ובדיון הבא

עידן קליינמן: אני חושב שזה נורא חשוב, נשארה שורה

עידן קליינמן:  הרכב ועדת המומחים יקבע על ידי שר הביטחון ובלבד שיכלול בין השאר ממונה פגוע ראש, עובד סוציאלי, מומחה לשיקום, מומחה לדיור

רויטל רוט: עוד בירוקרטיה, תודה רבה

עידן קליינמן: לא, להיפך

ישראל אייכלר: אני רוצה להודות לעידן קליינמן, יושב ראש איגוד נכי צהל

ישראל אייכלר:  אני מודה לך מאוד

ישראל אייכלר:  את ההמשך אתה יכול לשלוח אלינו דרך העורך דין, אתה מכיר את הכתובת שלנו

ישראל אייכלר:  אנחנו נדון על זה בוועדה בישיבה הבאה

ישראל אייכלר:  אני רוצה לאפשר למנכ"ל

עידן קליינמן: אני רוצה לסיים במשפט אחד

ישראל אייכלר: בבקשה משפט אחד

עידן קליינמן: בסופו של דבר אני יושב ראש של ארגון מדהים, ששייך לכלל נכי צהל, לרבות הלומי הקרב, ולכן מתפקידי להכין ולהבין וגם לספוג הרבה מאוד דברים

עידן קליינמן:  אבל אני חייב לומר לך, בתור מי שהיה ביחד עם קובי יצחק שיושב שם, שגם משותק, היינו שלושה וחצי חודשים ברחוב כמשותקים, בחום, בשביל שהלומי הקרב יקבלו טיפולי שיניים, זה היה - - - משותקים, זה נקרא אחווה הדדית, אחוות רעים

עידן קליינמן:  ואני, בתור מי ש-20 שנים נלחם פה לטובת פצועי צה"ל בוועדות השונות, אני צר לי מאוד אדוני, צר לי מאוד אדוני על ההתנהלות הגסה והמשתלחת של מי שמנסה לייצר תחרות מיהו נכה קשה

עידן קליינמן:  זהו שיח לא מוכר

ישראל אייכלר: תודה רבה

עידן קליינמן: אני רק מסכם זה שיח לא מוכר בארגון נכי צהל, שאינו מקובל על מרבית החברות והחברים בארגון

עידן קליינמן:  אני מכיר פה את האחים שלי 20 ו-30 שנים

עידן קליינמן:  אנחנו כולנו נגד ההתנהגות הזאת, אנחנו בהנהגת הארגון מאוד מאוחדים ומגובשים מאחורי הרפורמה הזו, ואנחנו נמשיך להוביל אותה תוך שאנחנו נתמוך כמובן, בוועדה, בכל שינוי שיוביל לשיקום של החברים שלנו

עידן קליינמן:  לאחר למעלה משנתיים של עיכוב, אדוני, אני מבקש כמו שהמנכ"ל אמר פה, לסגור את זה כבר במושב הזה ולהביא מזור לאנשים

ישראל אייכלר: משפט אחרון לסיכום למנכ"ל משרד הביטחון, שיהיה כבוד עכשיו

ישראל אייכלר:  מי שרוצה יכול לצאת כבר עכשיו כי אני סוגר את הישיבה

ישראל אייכלר:  אבל לפני שאני סוגר, אני רוצה שהמנכל ידבר אל מי שרוצה להישאר

ישראל אייכלר:  רק לאייל זמיר עכשיו זכות הדיבור לפני סגירת הישיבה

ישראל אייכלר:  בישיבות הבאות

ישראל אייכלר:  זו רק ישיבה ראשונה

ישראל אייכלר:  אני מבקש מהסדרנים למנוע כל הפרעה שהיא

איציק סעידיאן: אני רוצה רק שידעו שהלומי קרב לא מגיעים לבית הלוחם בדרך כלל

איציק סעידיאן:  משום מה, הם משלמים את הכסף אבל לרוב הם לא מגיעים

איציק סעידיאן:  אין הרבה

איציק סעידיאן:  אם עכשיו תלך כל יום ויום ותספור כמה נמצאים ביום, הלומי קרב, זה 10% מהאנשים שהולכים בכל יום לבית הלוחם

איציק סעידיאן:  עם כל הכבוד

איציק סעידיאן:  אבל אני לא מזלזל בכבודם של הארגון שמייצג את כלל נכי צה"ל ולא את כולם כי זה הנכון וזה האמיתי

ישראל אייכלר: איציק תודה רבה

איציק סעידיאן: המלצה שלי זה לפתוח איזושהי ועדה או חיליק אמר שאפשר לפתוח משהו, לבדוק שבאמת הדברים קורים ולעדכן אותנו באיזשהו אתר

איציק סעידיאן:  מה מתקדם? מה לא מתקדם? ככה הסכסוכים והריבים פה בינינו יחסכו את זה

איציק סעידיאן:  אפשר לפתוח את זה

ישראל אייכלר: תודה רבה איציק

ישראל אייכלר:  אייל זמיר מדבר

ישראל אייכלר:  מי שרוצה להגיע לישיבות הבאות שיתנהג עכשיו בדרך ארץ

ישראל אייכלר:  כי אחר כך נסגור את הישיבות, לא תהיה ברירה

ישראל אייכלר:  אז אני לא רוצה לסגור את הישיבות

ישראל אייכלר:  עכשיו אייל זמיר מנכ"ל משרד הביטחון סוגר את הישיבה

קריאה: אנחנו לא דיברנו, אנחנו גם רוצים לדבר

מורן: אמרנו שתתנו לנו דקה, אבל אנחנו נסענו 60 דקות כדי להגיע לפה אז תתנו לנו את הדקה שלנו

מורן:  אנחנו נסענו פה במיוחד בשביל זה, כואב לי לשבת

מורן:  למה אני לא יכולה לדבר?     

ישראל אייכלר: אבל אתם רואים מה שהיה פה

ישראל אייכלר:  אם אתם לא שומעים אחד את השני, אז מה הטעם?     

מורן: עצם זה שאני לא השתתפתי בתרבות השיח אז זה אומר שאין לי מקום לדבר? זה מה שאתה רוצה ללמד את המליאה?         

ישראל אייכלר: את יודעת מה? את צודקת

ישראל אייכלר:  תדברי עכשיו

קריאה: אבל אני רוצה גם לדבר

ישראל אייכלר: אוקיי אני אתן לשלושה אנשים

ישראל אייכלר:  אבל אם יפריעו אני סוגר את הישיבה

מורן: אוקיי, הדקה שלי

מורן:  אתם מדברים על רפורמה ועצם עשיית רפורמה משמעה שאתם מודים שמה שנעשה באגף שיקום זה עוול

מורן:  ואני שואלת איפה התיקון של אלה שעל גבם צמחה הרפורמה הזאת? המון אנשים שיושבים פה

מורן:  אני מורן, אני נכת צה"ל, נפצעתי פיזית בתאונת אימונים בקורס טייס, אבל אני הלומת קרב מהיחס שקיבלתי בוועדות הרפואיות

מורן:       אתם יושבים כאן במשך שנים ומדברים על לעגן זכויות חדשות, ואני שואלת איך אתם מגינים על הזכויות הישנות שלי? למשל בוועדות רפואיות אני כבר ארבע שנים יושבת פה וחווה את זה שוב ושוב ושוב, איך אתם מגינים על זה שהבדיקה הרפואית שלי תיעשה בהתאם לחוק יסוד כבוד האדם וחירותו, בחוק זכויות החולה, ואמנה לבדיקה גניקולוגית משנת 2021

מורן:  למען הסר ספק, אין לי שום בעיה גניקולוגית אבל זה לא מנע מארבעה רופאים גברים לבקש לראות את השופכה שלי כדי לבדוק אם האגן שלי התפרץ

מורן:  אני לא חושב שיש כאן מישהו שחושב שצריך להסתכל על איבר המין שלי כדי להכיר בי באחוזי נכות

מורן:       לפני ההטרדה המינית הזאת שאני עברתי, אני ישבתי כאן בוועדות בכנסת והתרעתי על האלימות המינית והמגדרית שאני חווה בוועדות ושאף אחד לא מסוגל להגן עליי

מורן:  בינתיים, תחת כל השנים שאתם יושבים פה, אני המשכתי וממשיכה לעבור את אותה התעללות, ואין אף גוף, וחברת הכנסת טלי גוטליב אומרת לנו להקליט

מורן:  אין בעיה, אני הקלטתי לצורך הגנה עצמית, אבל השופטים בבית משפט אומרים שאין להם מה לעשות עם זה, ואני מבקשת שתגנו עלינו

ישראל אייכלר: תודה רבה

ישראל אייכלר:  גם אתה ביקשת דקה

ישראל אייכלר:  אבל לא יותר מדקה

אביב לוי: משפט אחד מחובש שמתמודד מגיל 18 עם התאבדויות, מוצא את עצמי בגיל 45 גם מתמודד עם מתאבדים

אביב לוי:  מקבל שיחות, עוזר לאנשים כשאני בקושי עצמי עוזר לי ולמשפחה שלי

אביב לוי:  שוב פעם, סיפרתי על המחדל שהוכרתי, אמרו לי שבאתי דפוק מהבית ואבא שלי בכלל סגן אלוף

אביב לוי:  ארבע שנים היינו בשליחות, בנינו את סער חמש בארצות הברית, וחזרתי לצבא וואלה הייתי בבופור, סיכת לוחם, לבנון השנייה, סיכלתי חטיפה אפילו, אבל זה לא העניין אפילו

אביב לוי:       העניין הוא שאתם וכל המצגות פה ואחוזים והמספרים זה מדבר על אנשים שאתם מכירים

אביב לוי:  יש את האנשים שאתם לא מכירים שעד היום מתבחבשים, מאז איציק סעידיאן, אם האם להגיש תביעה או לא? האם הם צריכים עורך דין? האם הם צריכים עכשיו עדים

אביב לוי:  גם כשיש להם עורך דין הם נעצרים בעדים

אביב לוי:  יש לי שני אנשים שאמרו אחרי המתאבד ה-27 שהיה חבר שלי מלפני הצבא, דותן בן טור, כולם מוכרים על נפשית, טאטאתם את כל ה-27 מתאבדים האחרונים על בעיות נפשיות, כמו שעושים לשוטרים היום, מפנים אותם לרווחה על מאניה דפרסיה, שוקים חשמלים ואשפוזים בכפייה, המשפחה לא מקבלת, עזוב את האבחון השגוי

ישראל אייכלר: תודה רבה לכם

אביב לוי: המשפחה לא מקבלת את המעטפת הנכונה

ישראל אייכלר: אתם רוצים לדבר אבל לא נותנים לאחרים לדבר

ישראל אייכלר:  זאת הבעיה

ישראל אייכלר:  אתה מדבר כן, למרות שהתפרצת ודיברת אתה מדבר עוד פעם, בבקשה

נחום לאמור פרידמן: אני מתנצל על ההתפרצות

ישראל אייכלר: לא, זה בסדר גמור, זה טבעי, מקבלים את זה

ישראל אייכלר:  הלאה

נחום לאמור פרידמן: יש לי שלוש נקודות עיקריות להעלות

נחום לאמור פרידמן:  אחד, הייצוג שלנו, למרות הטענות של נציגי הארגון המכובד, ארגון נכי צה"ל אנחנו לא מיוצגים, אין ייצוג

נחום לאמור פרידמן:  יש אפשרות להקים ועדה עצמאית, נתמכת, על ידי משרד הביטחון, החומרים כבר אצל נועה

נחום לאמור פרידמן:       ללמוד מבעלות הברית שלנו, להקים ועדה שתיתן לנו את הקול לנו, לבני המשפחות שלנו, בצורה עצמאית, בהשתתפות גם של נציגים של משרד הביטחון, ארגון נכי צה"ל, כל מעל ה-70 עמותות שמכסות על כל הפערים שקיימים היום

נחום לאמור פרידמן:       דבר שני, חייבים, בשביל לפתור בעיה, ואני בספק אם מישהו פה יחלוק עליי, להגדיר אותה נכון

נחום לאמור פרידמן:  גם פה בדיון שמענו לפחות שבע הגדרות שונות ל- - -

נחום לאמור פרידמן:  פוסט טראומה מלחימה, יש כזה דבר עם מאפיינים ייחודיים

נחום לאמור פרידמן:  ודבר שלישי, רשות לאומית או מינהלת כמו שיודעים לעשות - -     

ישראל אייכלר: מחלקה מיוחדת

נחום לאמור פרידמן: - - איומים בעוטף ותת קרקע בתלוי מסלול, בוא נדאג למי שמפעיל את מערכות המשק האלה

ישראל אייכלר: תודה רבה

ישראל אייכלר:  אתה בבקשה     

עומר אמסלם: אני עומר אמסלם הלום קרב מצוק איתן, שמעתי את האחים שלי פה לנשק, על רכב, ואותם על רכב, ואותכם על רכב

עומר אמסלם:  אני רק רוצה לספר לכם משהו אישי

עומר אמסלם:  אני מוכר 50% - - -, אני, הייתי אמור להיות לי 80% מגיע לי רכב, ו-20% הלוואה

עומר אמסלם:  אבל מה קורה במצב שהלומי קרב לא יכולים לעבוד והיו להם חובות, והם נמצאים בחובות? אז פניתי לארגון נכי צה"ל החמודים והמתוקים שיושבים פה מצד שמאל, והם אמרו לי שהם יעשו את הכל הכל

עומר אמסלם:  הלכתי אליהם פיזית לבית הלוחם בחיפה

עומר אמסלם:  דיברתי, ישבתי שם, התעלמו ממני לגמרי, אמרו מחר, מוחרתיים, התעלמו, ואני שואל שאלה פשוטה

עומר אמסלם:  יש פה איזה הלום קרב שלא נכנס לחובות בגלל המצב שלו?     

דינה חוה פרימט: אני מכסה לבן שלי

עומר אמסלם: אז למה אני עכשיו, אשתי בהיריון בחודש שביעי, השכר שאני מקבל זה על חובות שהיו לי, חובות איפה שאתה לא רוצה חובות

עומר אמסלם:  אני נקלעתי למצב של פת לחם, ואף אחד לא יודע את זה

עומר אמסלם:  ואשתי בהיריון, אני רוצה לקחת הלוואה מארגון נכי צה"ל, לא יכול, למה? הפטר

עומר אמסלם:  אני נמצא עכשיו בהפטר, אני צריך לשלם להוצאה לפועל 45,000 ואז נמחקים לי כאילו, החובות

עומר אמסלם:  ואין לי כלום

עומר אמסלם:  השארתם אותי, שלחתם אותי לקרב

עומר אמסלם:  קיבלתי הפטר 45,000 אני צריך לשלם

קריאה: אם קיבלת הפטר אתה יכול לקבל הלוואה

עומר אמסלם: קיבלתי הפטר, 45,000 אני צריך לשלם להם

עומר אמסלם:  תעצור, אני צריך להגיש להם ולהגיש להם ולהגיש להם כדי לקבל ממכם

ישראל אייכלר: אתה רוצה לדבר?     

שמעון כנוביץ: כן, אני שם לב שהרבה אנשים אוהבים להציג את עצמם

שמעון כנוביץ:  מתן כהנוביץ'

ישראל אייכלר: לא חייבים להציג

ישראל אייכלר:  יש דברים שאנחנו ממילא נמחק מהפרוטוקול

שמעון כנוביץ: אנחנו פונים אליכם, אנחנו לא פונים ישירות לצד השני של המעגל פה בשולחן

שמעון כנוביץ:  אני יכול באמת, אני כמו דג ישבתי פה כל הוועדה הזאת

שמעון כנוביץ:  אנשים, חברים שלי התפרצו, יש לי פה חבר שאני מכיר שאסון המסוקים נפל לו לרגליים, הוא היה הראשון שתיפקד

שמעון כנוביץ:  הוא מגיע עד היום, 30 שנים, איפה ההגדרות לצורך? הבן אדם חוזר הלוך ושוב שומע סיפורים

שמעון כנוביץ:  אני צריך לעשות תהליכים

שמעון כנוביץ:  אני מ-2016 מכיר את הבן אדם, שום דבר, עכשיו, נכון זו לא ראייה מערכתית, אותנו חיילים לימדו להתפרץ, אני מצטער אני יודע שביקשת שנפנה אליכם ישירות, אבל עידן, אני מתנצל התפרצנו עליך

שמעון כנוביץ:       אנחנו, יש לנו נכות מסוימת, לעידו, לסעידיאן, לי, להרבה מאוד אנשים, גורם לנו להגיב בצורה מאוד מאוד אגרסיבית לפעמים, להיכנס לעימותים בלי שאנחנו מנסים בכלל

שמעון כנוביץ:  עכשיו, אני לא מדבר אישית על אף אחד, אני אפסיק לדבר על החבר שלי שאסון המסוקים, כולנו פה אני מתאר לעצמי, מכירים, נפל לו לרגליים

שמעון כנוביץ:       איך זה הגיוני שהלומים, ושלל רבב, אנשים, סובלים? אני בעצמי, בלי אמצעים, בלי שום דבר, צריך לנסוע למקומות, לגלות, האנשים שיושבים פה בוועדה, אנשים מסוימים שיושבים פה בוועדה, בן שושן, קורים להם נפילות בגדודים שלהם והם לא שמים לב

ישראל אייכלר: תודה רבה, הדברים שלך חשובים מאוד, אבל מחכים אחריך

שמעון כנוביץ: אני יודע שאני מתפרץ עוד פעם

ישראל אייכלר: תשלים את הדבר, תגיד מה רצית? מה אתה מציע?     

שמעון כנוביץ: חברי הכנסת המכובדים, אדון זמיר, באמת יש לי המון כבוד

ישראל אייכלר: מה אתה מציע?     

שמעון כנוביץ: כרגע אחנו בוועדה לא אחר כך, עכשיו הוועדה קורית

ישראל אייכלר: נו מה אתה מציע?     

שמעון כנוביץ: לדבר לפני שיסגרו, לפני שילכו

שמעון כנוביץ:  הנתונים שנתנו פה הם נתונים מאוד מאוד נקודתיים על דברים מסוימים

שמעון כנוביץ:  אז אני אעצור לדבר על החברים שלי, אני אעצור לדבר על עצמי

שמעון כנוביץ:  עכשיו יש ועדה, עכשיו אפשר לדבר על הנתונים האלה ולהגיע להסכמות, אתה יודע, זה מאוד פשוט

שמעון כנוביץ:  יש לך מערכת של הגדרות שהיא שגויה, פשוט שגויה ביסוד שלה

שמעון כנוביץ:  עכשיו, זה לא משנה כמה צעדים יעשו בעתיד בשביל לתת להם מענה תנועתי, כלכלי, רווחי, לא משנה מה זה

שמעון כנוביץ:  ההגדרה עצמה

ישראל אייכלר: מסכים, תודה רבה

ישראל אייכלר:  חייבת להיות הגדרה ברורה

ישראל אייכלר:  הגברת, בבקשה

איציק סעידיאן: כמו שאייל אמר שאנחנו עושים היסטוריה, צריך לעשות היסטוריה בהבנה שהלום קרב הוא לא פוסט טראומטי רגיל, ובתוך תוכנו לפני שאנחנו הולכים לישון אנחנו יכולים להבין את זה

ישראל אייכלר: הגברת תספרי בבקשה

דינה חוה פרימט: הבן שלי הלום קרב, ניסה להתאבד, הוא כבר הרבה זמן נמצא בבית מאזן

דינה חוה פרימט:  אני חושבת, יש במשרד הבריאות משהו שנקרא קהילה תומכת

דינה חוה פרימט:  קהילה תומכת שאחרי אשפוז מעבירים אותם לקהילה תומכת כדי לנסות להתקדם ולצאת לחיים חדשים

דינה חוה פרימט:  במשרד הביטחון אין כזה דבר

דינה חוה פרימט:  אתה יוצא מבית מאזן, אני ראיתי הרבה שחזרו משם אז אני כבר לא יודעת איך הבן שלי יחזור משם, כלומר מה הוא יעשה אחר כך?      הבן שלי בן 30 לא עבד יום אחד, יום אחד לא עבד

דינה חוה פרימט:  לא יצא מהבית, לא חברה

דינה חוה פרימט:  אני שומעת פה אנשים נשואים אני אומרת וואי, הלוואי, לפחות חוזרת מכאן עם תקווה שאולי הבן שלי, בעזרת ה' כן יתחתן

דינה חוה פרימט:  אז אני רוצה להגיד לכם שלנו לא חשוב רכבים ולא חשוב הבתים, לנו חשוב שיתנו חיים לילדים, שהילדים יתחילו לחיות

רויטל רוט: לך לא חשוב יקירה, תדברי בשם עצמך

רויטל רוט:  אני עוד שניה לא, בואי

רויטל רוט:  לא רק חשוב זה, גם חשוב הדיור

ישראל אייכלר: אתה, כן

אריה אופיר: ברשותכם אני רוצה לעסוק בכמה נקודות

ישראל אייכלר: אבל ממש בדקה

אריה אופיר: ממש בדקה

אריה אופיר:  אני הלום קרב ממלחמת לבנון הראשונה

אריה אופיר:  אני נפצעתי בסדיר שלי, הכל נכתב, הורידו לי את הפרופיל, הייתי הלום קרב עוד בשירות הסדיר שלי

אריה אופיר:  ההתפרצות של הפוסט טראומה אחרי שעשיתי שירות ועשיתי שתי אינתיפאדות ושתי לבנון, אחרי 18 שנה התפרצה לי פוסט טראומה כשהייתי עצמאי, שף מפורסם וידוע, כל עולמי חרב ביום אחד

אריה אופיר:       ההתעללות שעברתי מאגף השיקום בשביל להיות מוכר, הפסדתי את העסק שלי, אני לא שוקמתי

אריה אופיר:  בשביל להעלות ל-50% אחרי שכבר היה כתוב שאני הלום קרב מהמלחמה עצמה, כן, כל 18 השנים של העשייה שלי נעלמו

אריה אופיר:  לא קיבלתי רטרו לא קיבלתי שום דבר, זרקו אותי לרחוב

אריה אופיר:  לא שיקום, לא כלום

אריה אופיר:  אותי זרקו משני בתים בגלל שאבא שלי בן ה-80 סירב לחתום לי ערבות לשכירות

אריה אופיר:  באגף השיקום אין את המילה פרוד

אריה אופיר:  כולם חייבים להיות באותו בית

אריה אופיר:  אני לא זכאי לדיור, אני לא זכאי להחזר דיור, אני לא זכאי לשום דבר

אריה אופיר:       ואני אומר עוד פעם, אם כבר מסדרים את הרפורמה למען החבר'ה הצעירים, אני כבר גמרתי, אני באתי לחזור עכשיו מווינה, באמצע שדה התעופה חטפתי התקף חרדה, ירדתי מהמטוס הייתי צריך על חשבוני לקנות כרטיס חדש, ללכת למלון, ולמי אני אסביר את כל הדברים האלה? למי אני אסביר? היו מלחמות בכל שני וחמישי פה, אנחנו מתחת למיטה, אנחנו לא זזים מהבית

אריה אופיר:  פעם ראשונה, ואני אומר את זה לטובת לימור, שהתקשרו ושאלו אבל אין לי ממ"ד בבית, אין לי כסף - - -     

ישראל אייכלר: לימור היא מנהלת אגף השיקום, היא משקמת את האגף

אריה אופיר: נכון

אריה אופיר:  אבל אני עדיין אומר, חייבים לבדוק את כל זה, איך יוצרים סל להלומי קרב שגם מתפרץ להם אחרי 10 שנים ושהם בקריירה? כי אם אני הייתי תובע את החברה הפרטית שלי לביטוח, הייתי אומר להם תשמעו, ההשתכרות שלי נפגעה, ולא להתחיל משקל וחצי, ולך תשבור את הראש עם שלושה ילדים

ישראל אייכלר: תודה

ישראל אייכלר:  הגברת בבקשה דקה ואחר כך אתה

ריטה בוטבול: אני אמא להלום קרב קשה מאוד

ריטה בוטבול:  אף אחד לא יודע מה המשפחה עוברת? איך אנחנו מתמודדים על הדבר הזה? הבן שלי גר מתחתיי

ריטה בוטבול:  אנחנו מנסים להכין אותו כי אנחנו לא נחיה לעד, אני שואלת מי יטפל בו אחרי מותנו? אנחנו רוצים לדאוג לו היום לדיור, לא מעניין אותנו הרכב, כי הרי הוא לא יוצא מהבית, 13 שנים הבן שלי לא יוצא מהבית לא מעניין לא בתי הלוחם, הלוואי שהייתי יכולה להוציא

ריטה בוטבול:  אני מקנאה כשאני שומעת שחברים שלו הם לא בקשר כבר כמעט היום, שהם נסעו, או שהם יצאו לאיזה מקום, כשאני רואה פה את כולם יושבים, אני מקנאה, הם באו לכאן, הבן שלי בחיים לא היה מעז להגיע לכאן

ריטה בוטבול:  הוא לא הולך לבית הלוחם, הוא לא מוציא את האף שלו מהבית

ריטה בוטבול:       אם הבן שלי לא עונה לי בטלפון כשאני מתקשרת, אני פוחדת שאולי הוא קפץ כבר מהמרפסת

ריטה בוטבול:  אלו החיים שלנו

ריטה בוטבול:  בעלי קיבל התקף לב רק מצער, לא בגלל שהוא שמן או גדול היום הוא כבר לא שמן, רק מצער

ריטה בוטבול:  אני אומרת לכם, המשפחות מתפרקות, המשפחות לא יכולות לשאת את הדבר הנורא הזה, הם כל כך אומללים

ריטה בוטבול:  כשאנחנו לא נהיה מי יטפל בהם? מי?     

קריאה: עידן גם לא יוצא מהבית

קריאה:  הוא בא היום, תנו לו לדבר

ישראל אייכלר: תודה, אתה עכשיו, אתה לא חייב להגיד את השם

ישראל אייכלר:  אתה כבר דיברת אצלנו בוועדה, אז בוא תדבר בוועדות הבאות

אובי בן חיים: אני עוד יומיים סוגר 41 שנים מהיום שנפצעתי

אובי בן חיים:  אני חטפתי כדור בראש הייתי משותק שתי רגליים ויד שמאל

אובי בן חיים:  אני גאה בארגון שלי, ארגון נהדר, עידן מייצג יפה מאוד את כולנו

קריאה: הוא חבר מועצה

אובי בן חיים: כן, חבר מועצה, חבר ועד ארצי פגוע ראש, אני גאה מאוד במה שאני עושה למען החברים

אובי בן חיים:  עכשיו, אני רוצה להגיד לכם משהו

אובי בן חיים:  אני שמעתי פה את חברי איציק סעידיאן, הארגון הזה חייב לעבוד ביחד עם כולם

אובי בן חיים:  שמעתי את איציק, אני שמח, כי אם אנחנו לא נעבוד ביחד ולא נחזק אחד את השני אנחנו לא נגיע לשום דבר

אובי בן חיים:  וכואב לי לשמוע את החברים פה שמסתכלים על הרכב

אובי בן חיים:  כן, לי חשוב הרכב, זה הרגליים שלי

אובי בן חיים:  אתה רוצה לוותר על הרכב? תוותר על הרכב

אובי בן חיים:  אתה מוכן אתה מוזמן לוותר על הרכב

קריאה: לא יקירי אתה לא הבנת נכון, אני רוצה להסביר לך, אנחנו לא מוותרים על הרכב, הרכב הוא באמת פקטור חשוב

אובי בן חיים: אל תפריעו לי, אתם מפריעים לי בקו המחשבה

אובי בן חיים:  מי שלא רוצה, שיוותר על מה שהוא רוצה

אובי בן חיים:  הייתה פה הצעה יפה מאוד שעוזרת גם להלומי קרב, העלה את זה יפה מאוד

אובי בן חיים:  אני מבקש תהיו בשקט תתנו לי בבקשה לדבר

אובי בן חיים:  אתם לא תפריעו, זה לא יפה מה שאתם עושים

קריאה: 100 מיליון שקל, חצי שנה באוטו, אתה צריך להתבייש, אנשים מתים

אובי בן חיים: אני לא מתבייש, תתביישו אתם

אובי בן חיים:  הביאו לכם דיור בה השגה, עוזרים לכם יפה מאוד, נתנו לכם פה עזרה יפה מאוד

אובי בן חיים:  אני מציע שתקבלו את העזרה הזאת

ישראל אייכלר: אני רוצה למנכ"ל משרד הביטחון אלוף במיל' אייל זמיר לסכם

ישראל אייכלר:  אני מבקש שיהיה שקט

ישראל אייכלר:  אייל בבקשה

ישראל אייכלר:  דברי סיכום מנכל משרד הביטחון, תנו לו לדבר

אייל זמיר: רבותי תקשיבו, כולנו אחים

אייל זמיר:  כולנו אחים

אייל זמיר:  אני אומר לכם שאני עוד לא הייתי חודשיים בצבא, נהרג לנגד עיניי חבר שלי עם רימון ביד שלו בתא טנק קשר שהוא צריך לזרוק אותו כי הוא נכנס להלם קרב רק מעצם זה ששמו לו רימון ביד, ואנחנו אחרי זה נאלצנו ללכת בפקודת המפקדים שלנו לאסוף את החלקים שלו

אייל זמיר:  וכולנו היינו בבופור וכולנו היינו בדלעת, ונהרגו לידינו חברים, ונפצעו אנשים בגופם ובנפשם

אייל זמיר:       לי זה ברור, אין פה אף אחד שהוא שקוף, אנחנו נפעל למענכם

אייל זמיר:  אני חושב שהקריאות האלה אחד לשני אפסים או דברים כאלה הם לא במקום

אייל זמיר:  אפשר לתקן אחד את השני, אנחנו כולנו ביחד בסיפור הזה, וצריך לפעול ביחד

אייל זמיר:  זה רק יחזק אתכם ויחזק אותנו

אייל זמיר:       אנחנו קשובים, אני למדתי מהדיון הזה הרבה

אייל זמיר:  חיליק גם שמעתי מה שאמרת שזה מדשדש, אנחנו ניתן לזה תנופה

אייל זמיר:  הדברים שלכם, אני אומר לכם, נגעו לליבי

אייל זמיר:  אני שמעתי את בנות הזוג, רויטל שמעתי אותך

ישראל אייכלר: שקט אני מבקש שקט

ישראל אייכלר:  אייל תמשיך

אייל זמיר: אנחנו גם מקבלים, באמת אני אומר לכם, באהבה ובהבנה גם את כל הכעס עלינו

אייל זמיר:  אלו שעושים וימשיכו לעשות

אייל זמיר:  אני רוצה להגיד פה תודה רבה ללימור, שהיא אדירה

אייל זמיר:  היא כל חייה עכשיו מושקעים בזה

אייל זמיר:  ויש עוד דברים שצריך לעשות אותם

אייל זמיר:  אני גם לקחתי מפה הרבה דברים

אייל זמיר:  אנחנו נפעל

אייל זמיר:  אני שמעתי את איציק סעידיאן בקשב רב, אני אומר לכם מה אני מזקק מהדברים שלו, שיש פה גם חיבור וגם שונות, אנחנו צריכים להכיר בזה, ואנחנו לאור זה נפעל

אייל זמיר:  אני, לפחות בחלקת הה' הקטנה שלנו, אנחנו נבחן השתנות באגף השיקום, כולל הקמת גוף ייעודי לפוסט טראומה שיתמחה בזה

רויטל רוט: כבוד המנכ"ל אני מבקשת שבתוך הגוף הזה יהיה נציג - - -     

אייל זמיר: תני לי לסיים רגע רויטל כי אני עכשיו מגיע אליך גם

אייל זמיר:  גם ברור לי שיש פה משפחות, וכל המשפחה יכולה להיות בפוסט טראומה

קריאה: יש פה ילדים שהם סובלים יותר מאיתנו

אייל זמיר: וכמו שאנחנו אומרים שאנחנו לא משאירים פצועים מאחור, אנחנו גם לא נשאיר משפחות מאחור, אנחנו נתעסק בזה

אייל זמיר:       אני אמרתי לכם לגבי הנושא של הדיור שעלה פה, אנחנו נחכה לוועדת שרשבסקי, ואנחנו נטמיע את זה כבר עכשיו בחקיקה הקרוב, ואני בהחלט אסתכל על הנושא הזה של תורת השיקום, ואיך אנחנו מתארגנים על הדבר הזה? מידע שצריך להשלים פה וכנראה שצריך להשלים פה נושאים ופערים אנחנו נשלים

אייל זמיר:  ולכם אני אומר, כמו שאנחנו עושים את תר"ש, תוכנית רב שנתית של חלל ולווייניות, ואנחנו מצטיינים בזה, אנחנו גם יודעים לעשות תוכנית רב שנתית של נפש אחת, וזה לא יסתיים רק בזה

אייל זמיר:  ומצד שני אני כן אומר לכם, ואני רוצה להודות לעידן על העבודה שהוא עושה בשביל כולם

אייל זמיר:  אנחנו עובדים ביחד, ואם אנחנו רוצים להתקדם נמשיך לעבוד ביחד

אייל זמיר:  אמרתי גם חיבור וגם שונות

אייל זמיר:       אני אומר לכם, אם נשים רגליים אחד לשני, אף אחד לא יקבל כלום

אייל זמיר:  אנחנו נתקדם ביחד, ואנחנו נפעל לראות איך אנחנו יודעים לשים פה פוקוס הרבה יותר גדול על הלומי הקרב, פגועי הנפש והראש לכל הסוגים שלהם

אייל זמיר:  אז תעזרו לנו כדי שאנחנו באמת נוכל לעזור לכם

ישראל אייכלר: תודה רבה לאייל, תודה רבה לכולם, ישיבה זו נעולה

איציק סעידיאן: אני רוצה רק להגיד שהוועדה צריכה להיות בהשתתפות של כל הגורמים, גם חלק מפוסט טראומה הלומי קרב